Ovaj dokument sadrži odobrene informacije o lijeku za Voriconazole Accord, s istaknutim izmjenama u odnosu na prethodni postupak koji je utjecao na informacije o lijeku (EMA/N/0000269325). 
 
Više informacija dostupno je na internetskoj stranici Europske agencije za lijekove: https://www.ema.europa.eu/en/medicines/human/EPAR/voriconazole-accord



















PRILOG I.

SAŽETAK OPISA SVOJSTAVA LIJEKA




1. 	NAZIV LIJEKA

Voriconazole Accord 50 mg filmom obložene tablete 
Voriconazole Accord 200 mg filmom obložene tablete


2.	 KVALITATIVNI I KVANTITATIVNI SASTAV

Voriconazole Accord 50 mg filmom obložene tablete
Jedna tableta sadrži 50 mg vorikonazola. 

Pomoćna tvar s poznatim učinkom 
Jedna tableta sadrži 63 mg laktoze (u obliku hidrata).

Voriconazole  Accord 200 mg filmom obložene tablete
Jedna tableta sadrži 200 mg vorikonazola.

Pomoćna tvar s poznatim učinkom
Jedna tableta sadrži 251 mg laktoze (u obliku hidrata).

Za cjeloviti popis pomoćnih tvari vidjeti dio 6.1.


3. 	FARMACEUTSKI OBLIK

Voriconazole Accord 50 mg filmom obložene tablete

Bijele ili gotovo bijele okrugle, filmom obložene tablete promjera otprilike 7,0 mm s utisnutom oznakom "V50" na jednoj i bez oznake na suprotnoj strani.

Voriconazole Accord 200 mg filmom obložene tablete

Bijele ili gotovo bijele, ovalne, filmom obložene tablete dužine otprilike 15,6 mm i širine 7,8 mm s utisnutom oznakom "V200" na jednoj i bez oznake na suprotnoj strani. 


4. 	KLINIČKI PODACI

4.1 	Terapijske indikacije

Voriconazole Accord je antimikotik širokog spektra iz skupine triazola i namjenjen je za primjenu u odraslih i djece u dobi od 2 ili više godina u sljedećim indikacijama: 

Liječenje invazivne aspergiloze.

Liječenje kandidemije u bolesnika koji nemaju neutropeniju.

Liječenje teških invazivnih infekcija uzrokovanih kandidom (uključujući C. krusei) rezistentnih na flukonazol.

Liječenje teških gljivičnih infekcija uzrokovanih vrstama iz rodova Scedosporium i Fusarium.

Voriconazole Accord treba primjenjivati prvenstveno u bolesnika s progresivnim, možda i po život opasnim infekcijama.

Profilaksa invazivnih gljivičnih infekcija u visokorizičnih primatelja alogene transplantacije hematopoetskih matičnih stanica (HSCT, engl. hematopoietic stem cell transplant). 

4.2 	Doziranje i način primjene

Doziranje
Poremećaje elektrolita poput hipokalijemije, hipomagnezijemije i hipokalcijemije treba nadzirati i po potrebi korigirati prije započinjanja i tijekom liječenja vorikonazolom (vidjeti dio 4.4).

Vorikonazol može biti dostupan i kao prašak za otopinu za infuziju, prašak i otapalo za otopinu za infuziju te prašak za oralnu suspenziju, ali ne pod ovim zaštićenim nazivom.

Liječenje

Odrasli
Liječenje mora započeti primjenom odgovarajuće udarne doze intravenskog ili peroralnog oblika vorikonazola, kako bi se već prvog dana dosegle koncentracije lijeka u plazmi približne onima u stanju dinamičke ravnoteže. S obzirom na visoku bioraspoloživost lijeka nakon peroralne primjene (96%; vidjeti dio 5.2), moguće je prelaziti s intravenske na peroralnu primjenu i obrnuto kada je to klinički indicirano. 

Detaljne upute o preporučenom doziranju nalaze se u sljedećoj tablici:

	
	Intravenski
	Peroralno

	
	
	Bolesnici tjelesne 
težine 40 kg i više* 
	Bolesnici tjelesne 
težine manje od 40 kg*

	Udarna doza
(prva 24 sata)
	6 mg/kg svakih 12 sati

	400 mg svakih 12 sati

	200 mg svakih 12 sati


	Doza održavanja
(nakon prva 24 sata)
	4 mg/kg dvaput na dan
	200 mg dvaput dnevno
	100 mg dvaput dnevno


*Odnosi se također na bolesnike u dobi od 15 ili više godina.

Trajanje liječenja 
Trajanje liječenja mora biti što kraće ovisno o kliničkom i mikološkom odgovoru bolesnika. Dugotrajno izlaganje vorikonazolu duže od 180 dana (6 mjeseci) zahtijeva temeljitu procjenu koristi i rizika (vidjeti dijelove 4.4 i 5.1).

Prilagodba doze (Odrasli)

Ako bolesnik ne postiže zadovoljavajući odgovor na liječenje, peroralna doza održavanja može se povećati na 300 mg dvaput na dan. U bolesnika tjelesne težine manje od 40 kg peroralna doza se može povećati na 150 mg dvaput na dan.

Ako bolesnik ne podnosi liječenje tom povišenom dozom, treba smanjivati peroralnu dozu u koracima od 50 mg do doze održavanja od 200 mg dvaput na dan (odnosno 100 mg dvaput na dan u bolesnika tjelesne težine manje od 40 kg).

U slučaju primjene kao profilakse, pogledajte u nastavku.

Djeca (2 do < 12 godina) i mlađi adolescenti male tjelesne težine (12 do 14 godina i < 50 kg)	
Vorikonazol se treba dozirati kao kod djece jer mlađi adolescenti mogu metabolizirati vorikonazol sličnije djeci nego odraslima.

Preporučeni režim doziranja je kako slijedi: 
	
	Intravenski
	Peroralno

	Udarna doza
(prva 24 sata)
	9 mg/kg svakih 12 sati
	Ne preporučuje se

	Doza održavanja
(nakon prva 24 sata)
	8 mg/kg dvaput na dan 
	9 mg/kg dvaput na dan 
(maksimalna doza je 350 mg dvaput na dan)


Napomena:	Na temelju populacijske farmakokinetičke analize u 112 imunokompromitiranih pedijatrijskih bolesnika u dobi od 2 do < 12 godina te 26 imunokompromitiranih adolescenata u dobi od 12 do < 17 godina.

Preporučuje se započeti liječenje intravenskim režimom, a prelazak na peroralnu primjenu treba razmotriti tek kad dođe do značajnog kliničkog poboljšanja. Treba napomenuti da će intravenska doza od 8 mg/kg dovesti do približno dvostruke izloženosti vorikonazolu u odnosu na peroralnu dozu od 9 mg/kg.

Preporuke za peroralno doziranje vorikonazola u djece temelje se na ispitivanjima u kojima se vorikonazol primjenjivao u obliku praška za oralnu suspenziju. Nije ispitana bioekvivalencija između praška za oralnu suspenziju i tableta u pedijatrijskoj populaciji. S obzirom na pretpostavljeno kratko vrijeme prolaska kroz probavni sustav u pedijatrijskih bolesnika, moguća je i razlika u apsorpciji tableta između pedijatrijskih i odraslih bolesnika. Stoga se u djece u dobi od 2 do < 12 godina preporučuje primjenjivati ovaj lijek u obliku oralne suspenzije.

Svi ostali adolescenti (12 do 14 godina i ≥ 50 kg; 15 do 17 godina neovisno o tjelesnoj težini)
Vorikonazol se treba dozirati kao kod odraslih.

Prilagodba doze (djeca [2 do <12 godina] i mladi adolescenti male tjelesne težine [12 do 14 godina i <50 kg])
Ako bolesnik ne postiže zadovoljavajući odgovor na liječenje, doza se može povećavati u koracima od 1 mg/kg (ili u koracima od 50 mg ako je liječenje započelo maksimalnom peroralnom dozom od 350 mg). Ako bolesnik ne podnosi liječenje, treba smanjivati dozu u koracima od 1 mg/kg (ili u koracima od 50 mg ako je liječenje započelo maksimalnom peroralnom dozom od 350 mg).

Nije se ispitivala primjena u pedijatrijskih bolesnika u dobi od 2 do < 12 godina s oštećenjem jetre ili bubrega (vidjeti dijelove 4.8 i 5.2).

Profilaksa u odraslih i djece 

Profilaksu je potrebno započeti na dan transplantacije i smije se davati najviše 100 dana. Profilaksa treba trajati što kraće ovisno o riziku od nastanka invazivne gljivične infekcije definirane neutropenijom ili imunosupresijom. Smije se nastaviti najviše 180 dana nakon transplantacije u slučaju nastavka imunosupresije ili reakcije presatka protiv primatelja (GvHD) (vidjeti dio 5.1). 

Doziranje 
Preporučen režim doziranja za profilaksu isti je kao i za liječenje u odgovarajućim dobnim skupinama. Pogledajte tablice liječenja u gornjem tekstu.

Trajanje profilakse
Sigurnost i djelotvornost primjene vorikonazola duže od 180 dana nisu prikladno ispitivane u kliničkim ispitivanjima.

Upotreba vorikonazola u profilaksi duže od 180 dana (6 mjeseci) zahtijeva temeljitu procjenu omjera koristi i rizika (vidjeti dijelove 4.4 i 5.1).

Sljedeće informacije odnose se i na liječenje i na profilaksu

Prilagodba doze
Pri upotrebi u profilaksi, prilagodba doze se ne preporučuje u slučaju izostanka djelotvornosti ili štetnih događaja povezanih s liječenjem. U slučaju štetnih događaja povezanih s liječenjem, treba razmisliti o prekidu uzimanja vorikonazola i primjeni zamjenskih antimikotika (vidjeti dijelove 4.4 i 4.8).

Prilagodba doze u slučaju istodobne primjene
Fenitoin se smije primjenjivati istodobno s vorikonazolom ako se peroralna doza održavanja vorikonazola poveća s 200 mg na 400 mg dvaput na dan (sa 100 mg na 200 mg peroralno dvaput na dan u bolesnika s manje od 40 kg), vidjeti dijelove 4.4 i 4.5.

Ako je moguće, treba izbjegavati kombinaciju vorikonazola s rifabutinom. Međutim, ako je ta kombinacija neophodna, doza održavanja vorikonazola može se povećati s 200 mg na 350 mg peroralno dvaput na dan (sa 100 mg na 200 mg peroralno dva puta na dan u bolesnika tjelesne težine manje od 40 kg), vidjeti dijelove 4.4 i 4.5.

Efavirenz se smije primjenjivati istodobno s vorikonazolom ako se doza održavanja vorikonazola poveća na 400 mg svakih 12 sati, a doza efavirenza smanji za 50%, tj. na 300 mg jedanput na dan. Kad se prekine liječenje vorikonazolom, treba se vratiti na prijašnju dozu efavirenza (vidjeti dijelove 4.4. i 4.5).

Starije osobe
Nije potrebno prilagođavati dozu u starijih bolesnika (vidjeti dio 5.2).

Oštećenje bubrega
Oštećenje bubrega ne utječe na farmakokinetiku peroralno primijenjenog vorikonazola. Stoga nije potrebno prilagođavati dozu kod peroralne primjene vorikonazola u bolesnika s blagim do teškim oštećenjem bubrega (vidjeti dio 5.2).

Vorikonazol se odstranjuje hemodijalizom i klirens mu iznosi 121 ml/min. Tijekom četverosatne hemodijalize ne odstrani se dovoljna količina vorikonazola koja bi opravdavala prilagodbu doze.

Oštećenje jetre

Preporučuje se da se u bolesnika s blagom do umjerenom cirozom jetre (Child-Pugh stadij A i B) koji dobivaju vorikonazol liječenje započne standardnom udarnom dozom, no da se doza održavanja prepolovi (vidjeti dio 5.2).

Vorikonazol nije ispitivan u bolesnika s teškom kroničnom cirozom jetre (Child-Pugh stadij C).

Podaci o sigurnosti vorikonazola u bolesnika s abnormalnim testovima funkcije jetre (aspartat transaminaza [AST], alanin transaminaza [ALT], alkalna fosfataza [AP] ili ukupan bilirubin > 5 puta od gornje granice normalne vrijednosti) su ograničeni.

Vorikonazol je povezan s povišenjem vrijednosti testova funkcije jetre i s kliničkim znakovima oštećenja jetre, kao što je žutica pa ga u bolesnika s teškim oštećenjem jetre treba primjenjivati samo ako korist od njegove primjene nadilazi mogući rizik. Bolesnike s teškim oštećenjem jetre mora se pomno nadzirati kako bi se uočila eventualna toksičnost lijeka (vidjeti dio 4.8).

Pedijatrijska populacija
Sigurnost i djelotvornost vorikonazola u djece mlađe od 2 godine nisu ustanovljene. Do sada dostupni podaci opisani su u dijelovima 4.8 i 5.1, međutim nije moguće dati preporuke za doziranje.

Način primjene
Voriconazole Accord filmom obložene tablete moraju se uzimati najmanje jedan sat prije ili jedan sat nakon obroka.

4.3 	Kontraindikacije

Preosjetljivost na djelatnu tvar ili neku od pomoćnih tvari navedenih u dijelu 6.1.

Istodobna primjena sa supstratima enzima CYP3A4 terfenadinom, astemizolom, cisapridom, pimozidom, kinidinom ili ivabradinom jer porast koncentracije ovih lijekova u plazmi može dovesti do produljenja QTc-intervala i u rijetkim slučajevima do pojave torsades de pointes (vidjeti dio 4.5). 

Istodobna primjena s rifampicinom, karbamazepinom, fenobarbitalom i gospinom travom, jer će navedeni lijekovi vjerojatno dovesti do značajnog smanjenja koncentracije vorikonazola u plazmi (vidjeti dio 4.5).

Istodobna primjena standardne doze vorikonazola s dozama efavirenza od 400 mg jedanput na dan ili više je kontraindicirana, jer efavirenz u toj dozi značajno smanjuje koncentraciju vorikonazola u plazmi zdravih ispitanika. Vorikonazol također značajno povećava koncentraciju efavirenza u plazmi (vidjeti dio 4.5; za manje doze vidjeti dio 4.4).

Istodobna primjena s visokom dozom ritonavira (400 mg i više dvaput na dan), jer ritonavir u toj dozi značajno smanjuje koncentraciju vorikonazola u plazmi zdravih ispitanika (vidjeti dio 4.5; za manje doze vidjeti dio 4.4).

Istodobna primjena s ergot alkaloidima (ergotamin, dihidroergotamin) koji su supstrati CYP3A4, jer porast njihove koncentracije u plazmi može dovesti do ergotizma (vidjeti dio 4.5). 

Istodobna primjena sa sirolimusom, jer će vorikonazol vjerojatno dovesti do značajnog povećanja koncentracije sirolimusa u plazmi (vidjeti dio 4.5).

 Istodobna primjena vorikonazola s naloksegolom, supstratom CYP3A4, jer povećane koncentracije naloksegola u plazmi mogu potaknuti pojavu simptoma ustezanja opioida (vidjeti dio 4.5).

Istodobna primjena vorikonazola s tolvaptanom, jer snažni inhibitori CYP3A4 kao što je vorikonazol
značajno povećavaju koncentraciju tolvaptana u plazmi (vidjeti dio 4.5).

Istodobna primjena vorikonazola s lurasidonom, jer značajno povećanje izloženosti lurasidonu možedovesti do ozbiljnih nuspojava (vidjeti dio 4.5).Istodobna primjena s venetoklaksom pri uvođenju liječenja i tijekom faze titracije doze venetoklaksa jer će vorikonazol vjerojatno dovesti do značajnog povećanja koncentracije venetoklaksa u plazmi i povećati rizik od sindroma lize tumora (vidjeti dio 4.5).

4.4 	Posebna upozorenja i mjere opreza pri uporabi

Preosjetljivost 

Potreban je oprez kod propisivanja lijeka Voriconazole Accord bolesnicima preosjetljivima na ostale azole (vidjeti i dio 4.8).

Srce i krvne žile 

Vorikonazol se povezuje s produljenjem QTc-intervala. Opisani su rijetki slučajevi torsades de pointes u bolesnika koji su uzimali vorikonazol, a uz to su imali i neke dodatne faktore rizika, kao što su prethodna kardiotoksična kemoterapija, kardiomiopatija, hipokalijemija te istodobno uzimanje nekih lijekova koji su mogli pridonijeti nastanku torsades de pointes. Vorikonazol treba primjenjivati uz oprez u bolesnika s potencijalno proaritmijskim stanjima, kao što su:

· urođeno ili stečeno produljenje QTc-intervala.
· kardiomiopatija, posebice ako je prisutno i zatajivanje srca.
· sinusna bradikardija.
· postojeće simptomatske aritmije.
· istodobna primjena lijekova koji produljuju QTc-interval. Poremećaje elektrolita poput hipokalijemije, hipomagnezijemije i hipokalcijemije treba nadzirati i po potrebi korigirati prije početka i tijekom liječenja vorikonazolom (vidjeti dio 4.2). U kliničkom ispitivanju provedenom u zdravih dobrovoljaca ispitivao se učinak vorikonazola na QTc-interval uz primjenu pojedinačnih doza i do 4 puta većih od uobičajene dnevne doze. Niti u jednog ispitanika nije primijećeno produljenje intervala iznad potencijalno značajne kliničke granice od 500 ms (vidjeti dio 5.1).

Hepatotoksičnost

U kliničkim ispitivanjima za vrijeme liječenja vorikonazolom zabilježeni su slučajevi ozbiljnih jetrenih reakcija (uključujući klinički hepatitis, kolestazu i fulminantno zatajenje jetre, neke sa smrtnim ishodom). Primijećeno je da se jetrene reakcije pojavljuju prvenstveno u bolesnika s teškim podležećim bolestima (pretežno s malignim hematološkim bolestima). U bolesnika u kojih nisu uočeni dodatni faktori rizika zabilježene su uglavnom prolazne jetrene reakcije, uključujući hepatitis i žuticu. Obično je nakon prekida terapije došlo do oporavka funkcije jetre (vidjeti dio 4.8).

Praćenje funkcije jetre

U bolesnika koji uzimaju Voriconazole Accord mora se pažljivo pratiti hepatotoksičnost. Kliničko zbrinjavanje treba uključivati laboratorijsku procjenu funkcije jetre (osobito AST-a i ALT-a) na samom početku uzimanja lijeka Voriconazole Accord i zatim barem svaki tjedan tijekom prvog mjeseca uzimanja. Liječenje bi trebalo trajati što je kraće moguće, međutim ako se ono temelji na procjeni koristi i rizika, liječenje se nastavlja (vidjeti dio 4.2), a učestalost praćenja se može smanjiti na mjesečne provjere ako nema promjena u testovima funkcije jetre.

Ako testovi funkcije jetre postanu značajno povišeni, mora se prekinuti uzimanje lijeka Voriconazole Accord, osim ako medicinska procjena rizika i koristi liječenja za bolesnika opravdava nastavak korištenja.

Praćenje funkcije jetre potrebno je obavljati u djece i u odraslih.

Ozbiljne kožne nuspojave

· Fototoksičnost
Uz to, Voriconazole Accord se povezuje s fototoksičnošću, uključujući reakcije kao što su pjege, lentigo, aktinička keratoza i pseudoporfirija. Postoji potencijalno povećan rizik od kožnih reakcija/ toksičnosti kod istodobne primjene fotosenzibilizirajućih lijekova (npr. metotreksata, itd.). Preporučuje se da svi bolesnici tijekom primjene lijeka Voriconazole Accord, uključujući djecu, izbjegavaju izlaganje izravnoj sunčevoj svjetlosti te koriste zaštitnu odjeću i sredstva za zaštitu od sunca s visokim zaštitnim faktorom (SPF).

· Karcinom skvamoznih stanica kože (SCC, engl. squamous cell carcinoma) 
Karcinom skvamoznih stanica kože (uključujući kožni SCC in situ ili Bowenovu bolest) prijavljen je u bolesnika od kojih su neki prethodno prijavili fototoksične reakcije. Ako se pojavi fototoksična reakcija, treba zatražiti savjet multidisciplinarnog tima, razmotriti prekid primjene lijeka Voriconazole Accord i primjenu zamjenskih antimikotika te bolesnika uputiti dermatologu. Ako se, usprkos tome, nastavlja primjena lijeka Voriconazole Accord, dermatološku procjenu treba provoditi sistematično i redovito, kako bi se omogućila rana detekcija i liječenje premalignih lezija. Voriconazole Accord treba ukinuti ako se identificiraju premaligne lezije kože ili karcinom skvamoznih stanica (vidjeti u nastavku pod Dugotrajno liječenje).

· Teške kožne nuspojave
Prilikom primjene vorikonazola zabilježene su teške kožne nuspojave (engl. severe cutaneous adverse reactions, SCAR), uključujući Stevens-Johnsonov sindrom (SJS), toksičnu epidermalnu nekrolizu (TEN) i reakciju na lijek s eozinofilijom i sistemskim simptomima (engl. drug reaction with eosinophilia and systemic symptoms, DRESS). Pojavi li se osip, bolesnika treba pomno nadzirati te prekinuti liječenje lijekom Voriconazole Accord ako se lezije pogoršaju. 

Događaji povezani s nadbubrežnom žlijezdom

Prijavljeni su reverzibilni slučajevi insuficijencije nadbubrežne žlijezde u bolesnika koji su primali
azole, uključujući vorikonazol. Insuficijencija nadbubrežne žlijezde prijavljena je u bolesnika koji su primali azole sa ili bez istodobno primijenjenih kortikosteroida. U bolesnika koji su primali azole bez kortikosteroida insuficijencija nadbubrežne žlijezde bila je povezana s direktnom inhibicijom steroidogeneze djelovanjem azola. U bolesnika koji uzimaju kortikosteroide inhibicija CYP3A4, te time i metabolizma kortikosteroida, povezana s vorikonazolom, može dovesti do suviška kortikosteroida i supresije nadbubrežne žlijezde (vidjeti dio 4.5). Prijavljen je i Cushingov sindrom sa ili bez naknadne insuficijencije nadbubrežne žlijezde u bolesnika koji su primali vorikonazol istodobno s kortikosteroidima.

Treba pažljivo nadzirati bolesnike koji se dugotrajno liječe vorikonazolom i kortikosteroidima
(uključujući kortikosteroide za inhalacijsku primjenu npr. budezonid i intranazalnu primjenu) zbog mogućeg poremećaja funkcije kore nadbubrežne žlijezde tijekom liječenja i kada se vorikonazol
prestane primjenjivati (vidjeti dio 4.5). Bolesnike treba savjetovati da potraže hitnu medicinsku pomoć ako se u njih pojave znakovi i simptomi Cushingovog sindroma ili insuficijencija nadbubrežne žlijezde.

Dugotrajno liječenje

Dugotrajno izlaganje (liječenje ili profilaksa) duže od 180 dana (6 mjeseci) zahtijeva temeljitu procjenu omjera koristi i rizika pa stoga liječnici trebaju razmotriti treba li ograničiti izloženost lijeku Voriconazole Accord (vidjeti dijelove 4.2 i 5.1). 

Karcinom skvamoznih stanica kože (SCC) (uključujući kožni SCC in situ ili Bowenovu bolest) prijavljen je u vezi s dugotrajnim liječenjem lijekom Voriconazole Accord (vidjeti dio 4.8).

Neinfektivni periostitis s povišenim vrijednostima fluorida i alkalne fosfataze prijavljen je u transplantiranih bolesnika. Ako se u bolesnika razvije bol u skeletu, a radiološki nalazi upućuju na periostitis, nakon multidisciplinarnog savjetovanja treba razmotriti prekid primjene lijeka Voriconazole Accord (vidjeti dio 4.8).

Vidne nuspojave

Prijavljeni su slučajevi produljenih nuspojava vezanih uz vid koje uključuju zamagljen vid, optički neuritis i papiloedem (vidjeti dio 4.8).

Bubrežne nuspojave

Tijekom primjene lijeka Voriconazole Accord u teških je bolesnika zamijećeno akutno zatajenje bubrega. Tijekom liječenja vorikonazolom bolesnici će vjerojatno istodobno primati neki nefrotoksičan lijek i imati popratnu bolest koja može dovesti do slabljenja bubrežne funkcije (vidjeti dio 4.8).

Nadzor bubrežne funkcije

Bolesnike treba nadzirati zbog mogućeg poremećaja bubrežne funkcije. To uključuje laboratorijske pretrage, a naročito određivanje vrijednosti kreatinina u serumu.

Nadzor funkcije gušterače

Bolesnike, pogotovo djecu, u kojih postoje faktori rizika za razvoj akutnog pankreatitisa (npr. nedavna kemoterapija, transplantacija hematopoetskih matičnih stanica) treba pomno nadzirati tijekom liječenja lijekom Voriconazole Accord. Pri ovakvom kliničkom stanju može se razmotriti praćenje vrijednosti amilaza ili lipaza u serumu. 

Pedijatrijska populacija

Sigurnost i djelotvornost vorikonazola u pedijatrijskih ispitanika mlađih od dvije godine nisu ustanovljene (vidjeti dijelove 4.8 i 5.1). Vorikonazol je indiciran u pedijatrijskih bolesnika u dobi od 2 ili više godina. Kod pedijatrijske populacije primijećena je veća učestalost povišenih enzima jetre (vidjeti dio 4.8). Funkciju jetre je potrebno pratiti i u djece i u odraslih. Bioraspoloživost nakon peroralne primjene može biti ograničena u djece u dobi od 2 do < 12 godina s malapsorpcijom ili premalom tjelesnom težinom za dob. U takvim se slučajevima preporučuje intravenska primjena vorikonazola.

· Ozbiljne kožne nuspojave (uključujući SCC)

Učestalost fototoksičnih reakcija veća je u pedijatrijskoj populaciji. Budući je prijavljen razvoj SCC-a, obavezne su stroge mjere fotozaštite u ovoj populaciji bolesnika. U djece s lezijama uzrokovanim fotostarenjem, kao što su lentigo ili pjege, preporučuje se izbjegavanje sunca i dermatološki kontrolni pregledi čak i nakon prekida liječenja.

Profilaksa

U slučaju štetnih događaja povezanih s liječenjem (hepatotoksičnost, teške kožne reakcije uključujući fototoksičnost i SCC, teški ili produženi poremećaji vida i periostitis) treba razmisliti o prekidu liječenja vorikonazolom i primjeni zamjenskih antimikotika.

Fenitoin (supstrat CYP2C9 i snažan induktor CYP450)

Preporučuje se pažljivo praćenje koncentracije fenitoina kada ga se primjenjuje istodobno s vorikonazolom. Treba izbjegavati istodobnu primjenu vorikonazola i fenitoina, osim u slučajevima kada korist nadilazi rizik (vidjeti dio 4.5).

Efavirenz (induktor CYP450; inhibitor i supstrat CYP3A4) 

Kada se vorikonazol primjenjuje istodobno s efavirenzom, dozu vorikonazola treba povećati na 400 mg svakih 12 sati, a dozu efavirenza smanjiti na 300 mg svaka 24 sata (vidjeti dijelove 4.2, 4.3 i 4.5).

Glasdegib (supstrat CYP3A4)
Očekuje se da će istodobna primjena vorikonazola povećati koncentracije glasdegiba u plazmi i
povećati rizik od produljenja QTc-intervala (vidjeti dio 4.5). Ako se ne može izbjeći istodobna primjena, preporučuje se učestalo praćenje EKG-a.

Inhibitori tirozin kinaze (supstrat CYP3A4)
Očekuje se da će istodobna primjena vorikonazola s inhibitorima tirozin kinaze koji se metaboliziraju pomoću enzima CYP3A4 povećati koncentracije inhibitora tirozin kinaze u plazmi i rizik od nuspojava. Ako se ne može izbjeći istodobna primjena, preporučuje se smanjenje doze inhibitora tirozin kinaze i pažljivo kliničko praćenje (vidjeti dio 4.5).

Rifabutin (snažan induktor CYP450)

Preporučuje se pažljivo praćenje kompletne krvne slike i nuspojava rifabutina (npr. uveitisa) kada ga se primjenjuje istodobno s vorikonazolom. Treba izbjegavati istodobnu primjenu vorikonazola i rifabutina, osim u slučajevima kada korist nadilazi rizik (vidjeti dio 4.5).

Ritonavir (snažan induktor CYP450; inhibitor i supstrat CYP3A4) 

Treba izbjegavati istodobnu primjenu vorikonazola i niske doze ritonavira (100 mg dvaput na dan) osim ako se procijeni da omjer koristi i rizika za bolesnika opravdava primjenu vorikonazola (vidjeti dijelove 4.3 i 4.5).

Everolimus (supstrat CYP3A4, supstrat P-glikoproteina): 

Ne preporučuje se istodobna primjena vorikonazola s everolimusom jer se očekuje da će vorikonazol značajno povisiti koncentracije everolimusa. Trenutno nema dovoljno podataka da bi se mogle dati preporuke za doziranje u tom slučaju (vidjeti dio 4.5).

Metadon (supstrat CYP3A4)

Budući da je nakon istodobne primjene s vorikonazolom došlo do povećanja razine metadona, kod istodobne primjene metadona i vorikonazola preporučuju se česte kontrole zbog mogućih nuspojava i toksičnih učinaka metadona, uključujući produljenje QTc-intervala. Možda će biti potrebno smanjiti dozu metadona (vidjeti dio 4.5).

Opijati kratkog djelovanja (supstrati CYP3A4)

Kada se primjenjuju istodobno s vorikonazolom, treba razmotriti smanjenje doze alfentanila, fentanila i ostalih kratkodjelujućih opijata koji imaju strukturu sličnu alfentanilu i metaboliziraju se pomoću CYP3A4 (npr. sufentanil) (vidjeti dio 4.5). Budući da je poluvijek alfentanila četverostruko produljen pri istodobnoj primjeni alfentanila s vorikonazolom, a u neovisnom je objavljenom ispitivanju istodobna primjena vorikonazola s fentanilom rezultirala povećanjem prosječnog AUC0-∞ fentanila, možda će biti potrebne česte kontrole zbog mogućih nuspojava povezanih s opijatima (uključujući dulji nadzor respiratorne funkcije). 

Opijati dugog djelovanja (supstrati CYP3A4)

Treba razmotriti smanjenje doze oksikodona i drugih opijata dugog djelovanja koji se metaboliziraju putem CYP3A4 (npr. hidrokodon) kada se primjenjuju istodobno s vorikonazolom. Možda će biti potrebne česte kontrole zbog mogućih nuspojava povezanih s opijatima (vidjeti dio 4.5).

Flukonazol (inhibitor CYP2C9, CYP2C19 i CYP3A4)

Istodobna primjena peroralnog vorikonazola i peroralnog flukonazola dovela je do značajnog povećanja vrijednosti Cmax i AUCτ vorikonazola u zdravih ispitanika. Nije utvrđeno koja bi smanjena doza i/ili učestalost primjene vorikonazola i flukonazola poništila ovaj učinak. Preporučuje se nadzor kako bi se uočile nuspojave povezane s vorikonazolom ako se vorikonazol primjenjuje nakon liječenja flukonazolom (vidjeti dio 4.5).

Pomoćne tvari

Laktoza
Ovaj lijek sadrži laktozu i ne smije se davati bolesnicima s rijetkim nasljednim poremećajem nepodnošenja galaktoze, potpunim nedostatkom laktaze ili malapsorpcijom glukoze i galaktoze.

Natrij
Ovaj lijek sadrži manje od 1 mmol natrija (23 mg) po tableti. Treba obavijestiti bolesnike na prehrani s
niskim udjelom natrija da ovaj lijek sadrži zanemarive količine natrija.


4.5 	Interakcije s drugim lijekovima i drugi oblici interakcija

Vorikonazol se metabolizira putem izoenzima citokroma P450: CYP2C19, CYP2C9 i CYP3A4 i inhibira njihovu aktivnost. Inhibitori ovih izoenzima mogu povisiti, a njihovi induktori sniziti koncentraciju vorikonazola u plazmi, a vorikonazol potencijalno može povećati plazmatske koncentracije lijekova koji se metaboliziraju putem navedenih izoenzima citokroma P450, što se osobito odnosi na tvari koje se metaboliziraju putem CYP3A4 jer je vorikonazol jak inhibitor CYP3A4 iako je povećanje AUC-a ovisno o supstratu (vidi tablicu u nastavku). 

Ako nije navedeno drugačije, ispitivanja interakcija s drugim lijekovima provedena su u zdravih odraslih muškaraca, uz višekratnu primjenu peroralne doze vorikonazola od 200 mg dvaput na dan do postizanja stanja dinamičke ravnoteže. Ti su rezultati važni i za druge populacije i puteve primjene.

Vorikonazol treba primjenjivati s oprezom u bolesnika koji istodobno primaju lijek koji produljuju QTc-interval. Istodobna je primjena kontraindicirana kada postoji  mogućnost da će vorikonazol povećati plazmatske koncentracije lijekova koji se metaboliziraju pomoću izoenzima CYP3A4 (određeni antihistaminici, kinidin, cisaprid, pimozid i ivabradin) (vidjeti u nastavku i dio 4.3).

Tablica interakcija

Interakcije između vorikonazola i drugih lijekova navedene su u sljedećoj tablici (oznaka "QD" znači jedanput na dan, "BID" dvaput na dan, "TID" triput na dan, a "ND" znači da nije određeno). Smjer strelice kod svakog farmakokinetičkog parametra određen je ovisno o tome nalazi li se vrijednost koja predstavlja 90%-tni interval pouzdanosti omjera geometrijske sredine unutar (↔), ispod (↓) ili iznad (↑) granica raspona od 80-125%. Zvjezdicom (*) je označena dvosmjerna interakcija. AUC označava područje ispod krivulje koncentracija: vrijeme tijekom intervala doziranja, AUCt područje ispod krivulje od početne, nulte točke do vremena kad se izmjerila prva koncentracija lijeka, a AUC0- područje ispod krivulje od početne, nulte točke do beskonačnosti.

Interakcije su u tablici prikazane sljedećim redoslijedom: kontraindikacije, one koje zahtijevaju prilagodbu doze i pažljivo kliničko i/ili biološko praćenje te na kraju one kod kojih nema značajnije farmakokinetičke interakcije, ali mogu biti od kliničkog interesa za ovo terapijsko područje.

	
Lijek 

[Mehanizam interakcije]
	Interakcija

Promjene geometrijske sredine (%)
	Preporuke za istodobnu primjenu

	Astemizol, cisaprid, pimozid, kinidin, terfenadin i ivabradin
[supstrati CYP3A4]
	Iako nije ispitivano, povišene koncentracije ovih lijekova u plazmi mogu dovesti do produljenja QTc‑intervala, a u rijetkim slučajevima i do torsades de pointes.
	
Kontraindicirana (vidjeti dio 4.3) 

	Karbamazepin i barbiturati dugog djelovanja (uključujući, no ne ograničavajući se na fenobarbital, mefobarbital) [snažni induktori CYP450]
	Iako nije ispitivano, karbamazepin i barbiturati dugog djelovanja vjerojatno će značajno sniziti koncentracije vorikonazola u plazmi.
	
Kontraindicirana (vidjeti dio 4.3) 

	Efavirenz (nenukleozidni inhibitor reverzne transkriptaze) [induktor CYP450; inhibitor i supstrat CYP3A4]

Efavirenz 400 mg QD, primijenjeno istodobno s vorikonazolom u dozi od 200 mg BID*





Efavirenz 300 mg QD, primijenjeno istodobno s vorikonazolom u dozi od 400 mg BID*
	



Efavirenz Cmax  38%
Efavirenz AUC  44%
Vorikonazol Cmax  61%
Vorikonazol AUC  77%


U usporedbi s dozom efavirenza od 600 mg QD:
Efavirenz Cmax ↔
Efavirenz AUC  17%

U usporedbi s dozom vorikonazola od 200 mg BID:
Vorikonazol Cmax  23%
Vorikonazol AUC  7%
	


Primjena standardnih doza vorikonazola s dozama efavirenza od 400 mg QD ili većim je kontraindicirana (vidjeti dio 4.3). 

Vorikonazol se smije primijeniti istodobno s efavirenzom ako se doza održavanja vorikonazola povisi na 400 mg BID, a doza efavirenza snizi na 300 mg QD. Kad se prekine liječenje vorikonazolom, treba se vratiti na početnu dozu efavirenza (vidjeti dijelove 4.2 i 4.4).

	Ergot alkaloidi (uključujući, no ne ograničavajući se na ergotamin i dihidroergotamin) 
[supstrati CYP3A4] 
	Iako nije ispitivano, primjena vorikonazola vjerojatno će povisiti koncentracije ergot alakloida u plazmi i dovesti do ergotizma.
	
Kontraindicirana (vidjeti dio 4.3) 

	Lurasidon
[supstrat CYP3A4]
	Iako nije ispitivano, primjena vorikonazola vjerojatno će značajno povisiti koncentracije lurasidona u plazmi.
	Kontraindicirana (vidjeti dio 4.3) 

	Naloksegol
[supstrat CYP3A4]
	Iako nije ispitivano, primjena vorikonazola vjerojatno će značajno povisiti koncentracije naloksegola u plazmi.
	Kontraindicirana (vidjeti dio 4.3) 

	Rifabutin 
[snažan induktor CYP450]

300 mg QD 


300 mg QD (primijenjeno istodobno s vorikonazolom u dozi od 350 mg BID)*




300 mg QD (primijenjeno istodobno s vorikonazolom u dozi od 400 mg BID)*
	


Vorikonazol Cmax  69%
Vorikonazol AUC  78%

U usporedbi s dozom vorikonazola od 200 mg BID,
Vorikonazol Cmax  4%
Vorikonazol AUC  32% 



Rifabutin Cmax  195%
Rifabutin AUC  331%
U usporedbi s dozom vorikonazola od 200 mg BID,
Vorikonazol Cmax  104%
Vorikonazol AUC  87% 

	

Istodobnu primjenu vorikonazola i rifabutina treba izbjegavati, osim kad korist nadilazi rizik liječenja.
Doza održavanja vorikonazola može se povisiti na 5 mg/kg BID intravenski, ili s 200 mg na 350 mg BID peroralno (sa 100 mg na 200 mg BID peroralno u bolesnika tjelesne težine manje od 40 kg) (vidjeti dio 4.2). 
Preporučuje se pažljivo praćenje kompletne krvne slike i nuspojava rifabutina (npr. uveitisa) kada ga se primjenjuje istodobno s vorikonazolom.

	Rifampicin (600 mg QD)
[snažan induktor CYP450]
	Vorikonazol Cmax  93%
Vorikonazol AUC  96%
	Kontraindicirana (vidjeti dio 4.3) 

	Ritonavir (inhibitor proteaze) [snažan induktor CYP450; inhibitor i supstrat CYP3A4] 


Visoka doza (400 mg BID)




Niska doza (100 mg BID)*

	



Ritonavir Cmax and AUC ↔
Vorikonazol Cmax  66%
Vorikonazol AUC  82%


Ritonavir Cmax  25%
Ritonavir AUC 13%
Vorikonazol Cmax  24%
Vorikonazol AUC  39%
	


Istodobna primjena vorikonazola i visokih doza ritonavira (400 mg BID i više) je kontraindicirana (vidjeti dio 4.3).

Istodobnu primjenu vorikonazola i niske doze ritonavira (100 mg BID) treba izbjegavati, osim kad procjena odnosa koristi i rizika za bolesnika opravdava primjenu vorikonazola.

	Gospina trava 
[induktor CYP450; induktor P‑glikoproteina]
300 mg TID (primijenjeno istodobno s jednom dozom vorikonazola od 400 mg)
	

U objavljenom neovisnom ispitivanju: 
Vorikonazol AUC0-   59%
	

Kontraindicirana (vidjeti dio 4.3) 

	Tolvaptan
[supstrat CYP3A]
	Iako nije ispitivano, primjena vorikonazola vjerojatno će značajno povisiti koncentracije tolvaptana u plazmi.
	Kontraindicirana (vidjeti dio 4.3) 

	Venetoklaks
[supstrat CYP3A]
	Iako nije ispitivano, vorikonazol će vjerojatno značajno povisiti koncentracije venetoklaksa u plazmi.
	Istodobna primjena vorikonazola kontraindicirana je pri uvođenju
liječenja i tijekom faze titracije
doze venetoklaksa (vidjeti
dio 4.3). Potrebno je smanjiti
dozu venetoklaksa sukladno
informacijama o lijeku za
venetoklaks tijekom stabilnog
dnevnog doziranja; preporučuje
se pomno nadziranje zbog
moguće pojave znakova
toksičnosti..

	
	
	

	
	
	

	Flukonazol (200 mg QD) [inhibitor CYP2C9, CYP2C19 i CYP3A4] 

	Vorikonazol Cmax  57%
Vorikonazol AUC  79%
Flukonazol Cmax ND
Flukonazol AUC ND


	Nije utvrđeno koja bi smanjena doza i/ili učestalost primjene vorikonazola i flukonazola poništila ovaj učinak. Preporučuje se nadzor kako bi se uočile nuspojave povezane s vorikonazolom ako se vorikonazol primjenjuje nakon liječenja flukonazolom.

	Fenitoin 
[supstrat CYP2C9 i snažan induktor CYP450] 

300 mg QD




300 mg QD (primijenjeno istodobno s vorikonazolom u dozi od 400 mg BID)*
	



Vorikonazol Cmax  49%
Vorikonazol AUC  69%


Fenitoin Cmax  67%
Fenitoin AUC  81%
U usporedbi s dozom vorikonazola od 200 mg BID:
Vorikonazol Cmax  34%
Vorikonazol AUC  39%
	Istodobnu primjenu vorikonazola i fenitoina treba izbjegavati, osim kad korist nadilazi rizik liječenja. Preporučuje se pažljivo praćenje razine fenitoina u plazmi. 

Fenitoin se može primjenjivati istodobno s vorikonazolom ako se doza održavanja vorikonazola povisi na 5 mg/kg BID intravenski, ili s 200 mg na 400 mg BID peroralno (sa 100 mg na 200 mg BID peroralno u bolesnika s manje od 40 kg) (vidjeti dio 4.2). 

	Letermovir
[induktor CYP2C9 i CYP2C19]
	Vorikonazol Cmax ↓ 39%
Vorikonazol AUC0-12 ↓ 44%
Vorikonazol C12 ↓ 51%
	Ako se ne može izbjeći istodobna
primjena vorikonazola s
letermovirom, potrebno je
praćenje radi smanjenja
učinkovitosti vorikonazola.

	Glasdegib
[supstrat CYP3A4]
	Iako nije ispitivano, vorikonazol će
vjerojatno povisiti koncentracije
glasdegiba u plazmi i povećati rizik
od produljenja QTc-intervala.

	Ako se ne može izbjeći istodobna
primjena, preporučuje se učestalo
praćenje EKG-a (vidjeti dio 4.4).

	Inhibitori tirozin kinaze (uključujući, no ne ograničavajući se na:
aksitinib, bosutinib,
kabozantinib, ceritinib,
kobimetinib, dabrafenib,
dasatinib, nilotinib, sunitinib,
ibrutinib, ribociklib)
[supstrati CYP3A4]
	Iako nije ispitivano, vorikonazol
može povisiti plazmatske
koncentracije inhibitora tirozin
kinaze koji se metaboliziraju putem
CYP3A4.
	Ako se ne može izbjeći istodobna
primjena, preporučuje se
smanjenje doze inhibitora tirozin
kinaze i pomno kliničko praćenje (vidjeti dio 4.4).


	Antikoagulansi

Varfarin (jedna doza od 30 mg, primijenjena istodobno s vorikonazolom u dozi od 300 mg BID)
[supstrat CYP2C9]

Drugi kumarinski lijekovi koji se uzimaju peroralno (uključujući, no ne ograničavajući se na fenprokumon, acenokumarol)
[supstrati CYP2C9 i CYP3A4]
	

Maksimalno produljenje protrombinskog vremena bilo je približno dvostruko.



Iako nije ispitivano, vorikonazol može povisiti koncentracije kumarina u plazmi, što može produljiti protrombinsko vrijeme.
	

Preporučuje se pažljivo pratiti protrombinsko vrijeme ili druge primjerene testove antikoagulacije te prema tome prilagođavati dozu antikoagulansa. 


	Ivacaftor
[supstrat CYP3A4]
	Iako nije ispitivano, vorikonazol će vjerojatno povisiti koncentracije ivacaftora u plazmi uz rizik od povećanja nuspojava.
	Preporučuje se smanjenje doze ivacaftora.

	Benzodiazepini
[supstrati CYP3A4]
od 0,05 mg/kg intravenski)

Midazolam (jedna doza
od 7,5 mg peroralno)

Drugi benzodiazepini (uključujući, no ne ograničavajući se na 
triazolam, alprazolam)
	U objavljenom neovisnom
ispitivanju,
Midazolam AUC0-  3,7 puta

U objavljenom neovisnom
ispitivanju,
Midazolam Cmax  3,8 puta
Midazolam AUC0-  10,3 puta

Iako ova interakcija nije klinički ispitana, vorikonazol će vjerojatno povisiti plazmatske koncentracije drugih benzodiazepina koji se metaboliziraju putem CYP3A4 i time produljiti sedativni učinak.
	Treba razmotriti smanjenje doze benzodiazepina. 

	
	
	

	Imunosupresivi
[supstrati CYP3A4]

Sirolimus (jedna doza od 2 mg)




Everolimus
[također supstrat
P-glikoproteina]



Ciklosporin (u primatelja presatka bubrega stabilnog stanja koji se dugotrajno liječe ciklosporinom)













Takrolimus (jedna doza od 0,1 mg/kg)

	

U objavljenom neovisnom ispitivanju: 
Sirolimus Cmax  6,6 puta
Sirolimus AUC0- 11 puta


Iako nije ispitivano, primjena
vorikonazola vjerojatno će značajno
povisiti koncentracije everolimusa u
plazmi.

Ciklosporin Cmax  13%
Ciklosporin AUC  70%














Takrolimus Cmax  117%
Takrolimus AUCt  221%
	

Istodobna primjena vorikonazola i sirolimusa je kontraindicirana (vidjeti dio 4.3).


Ne preporučuje se istodobna
primjena vorikonazola i
everolimusa jer se očekuje da će
vorikonazol značajno povisiti
koncentracije everolimusa (vidjeti
dio 4.4).


Kad se započinje primjena vorikonazola u bolesnika koji već primaju ciklosporin, preporučuje se prepoloviti dozu ciklosporina i pažljivo kontrolirati razinu ciklosporina. Povišene razine ciklosporina povezuju se s nefrotoksičnošću. Nakon prekida primjene vorikonazola moraju se pažljivo pratiti razine ciklosporina i po potrebi povećati doza.

Kad se započinje primjena vorikonazola u bolesnika koji već primaju takrolimus, preporučuje se smanjiti dozu takrolimusa na jednu trećinu prijašnje doze i pažljivo kontrolirati razinu takrolimusa. Povišene razine takrolimusa povezuju se s nefrotoksičnošću. Nakon prekida primjene vorikonazola moraju se pažljivo pratiti razine takrolimusa i po potrebi povisiti doza.

	Opijati dugog djelovanja
[supstrati CYP3A4]

Oksikodon (jedna doza od 10 mg)
	

U neovisnom objavljenom ispitivanju:
Oksikodon Cmax  1,7-puta
Oksikodon AUC0-  3,6-puta

	Treba razmotriti smanjenje doze oksikodona i drugih opijata dugog djelovanja koji se metaboliziraju pomoću CYP3A4 (npr. hidrokodon). Možda će biti potrebne česte kontrole zbog mogućih nuspojava povezanih s opijatima.

	Metadon (32-100 mg QD)
[supstrat CYP3A4]
	R-metadon (aktivni) Cmax  31%
R-metadon (aktivni) AUC  47%
S-metadon Cmax  65%
S-metadon AUC  103%
	Preporučuju se česte kontrole zbog mogućih nuspojava i toksičnosti vezanih uz metadon, uključujući produljenje QT-intervala. Možda će biti potrebno smanjiti dozu metadona.

	Nesteroidni protuupalni lijekovi (NSAR) 
[supstrati CYP2C9] 

Ibuprofen (jedna doza od 400 mg)

Diklofenak (jedna doza od 50 mg)
	


S-ibuprofen Cmax  20%
S-ibuprofen AUC0-  100%

Diklofenak Cmax  114%
Diklofenak AUC0-  78%
	

Preporučuju se česte kontrole zbog mogućih nuspojava NSAR-a. Možda će biti potrebno smanjiti dozu NSAR‑a.

	Omeprazol (40 mg QD)*
[inhibitor CYP2C19; supstrat CYP2C19 i CYP3A4]


	Omeprazol Cmax  116%
Omeprazol AUC  280%
Vorikonazol Cmax  15%
Vorikonazol AUC  41%

Vorikonazol može inhibirati i druge inhibitore protonske pumpe koji su supstrati CYP2C19, što može dovesti do povećanja koncentracije tih lijekova u plazmi.
	Ne preporučuje se prilagodba doze vorikonazola. 

Kad se započinje primjena vorikonazola u bolesnika koji već primaju omeprazol u dozi od 40 mg ili većoj, preporučuje se prepoloviti dozu omeprazola. 

	Oralni kontraceptivi* 
[supstrat CYP3A4; inhibitor CYP2C19]
Noretisteron/etinilestradiol (1 mg/0,035 mg QD) 
	Etinilestradiol Cmax  36%
Etinilestradiol AUC  61%
Noretisteron Cmax  15%
Noretisteron AUC  53%
Vorikonazol Cmax  14%
Vorikonazol AUC  46%
	Preporučuje se nadzor zbog nuspojava povezanih s oralnim kontraceptivima, koje mogu nastupiti uz one povezane s primjenom vorikonazola. 

	Opijati kratkog djelovanja
[supstrati CYP3A4]

Alfentanil (jedna doza od 20 μg/kg primijenjena istodobno s naloksonom)

Fentanil (jedna doza od 5 g/kg)
	


U objavljenom neovisnom ispitivanju:
Alfentanil AUC0-   6 puta


U objavljenom neovisnom ispitivanju:
Fentanil AUC0-  1,34 puta
	Treba razmotriti smanjenje doze alfentanila, fentanila i drugih opijata kratkog djelovanja strukturno sličnih alfentanilu koji se metaboliziraju pomoću CYP3A4 (npr. sufentanil). Preporučuju se opsežne i česte kontrole zbog moguće depresije disanja i drugih nuspojava povezanih s opijatima. 

	Statini (npr. lovastatin)
[supstrati CYP3A4]
	Iako ova interakcija nije ispitana, vorikonazol će vjerojatno povisiti plazmatske koncentracije statina koji se metaboliziraju putem CYP3A4, što može dovesti do rabdomiolize. 
	Ako se ne može izbjeći istodobna
primjena vorikonazola sa
statinima koji se metaboliziraju
putem CYP3A4, trebarazmotriti smanjenje doze statina. 

	Sulfonilureja (uključujući, no ne ograničavajući se na tolbutamid, glipizid, gliburid)
[supstrati CYP2C9]
	Iako nije ispitivano, primjena vorikonazola vjerojatno će povećati koncentracije sulfonilureje u plazmi i izazvati hipoglikemiju.
	Preporučuje se pažljivo praćenje razine glukoze u krvi. Treba razmotriti smanjenje doze sulfonilureje. 

	Vinka alkaloidi (uključujući, no ne ograničavajući se na vinkristin i vinblastin) 
[supstrati CYP3A4] 
	Iako nije ispitivano, primjena vorikonazola vjerojatno će povećati koncentracije vinka alakloida u plazmi i dovesti do neurotoksičnosti.
	Treba razmotriti smanjenje doze vinka alakloida.

	Drugi inhibitori HIV proteaze (uključujući, no ne ograničavajući se na sakvinavir, amprenavir i nelfinavir)* 
[supstrati i inhibitori CYP3A4]
	Interakcija nije klinički ispitana. Ispitivanja in vitro pokazuju da vorikonazol može inhibirati metabolizam inhibitora HIV proteaze, ali i da inhibitori HIV proteaze također mogu inhibirati metabolizam vorikonazola.
	Možda će biti potrebno pomno pratiti bolesnika zbog moguće toksičnosti i/ili nedovoljne djelotvornosti lijeka te eventualno prilagoditi dozu. 

	Ostali nenukleozidni inhibitori reverzne transkriptaze (NNRTI) (uključujući, no ne ograničavajući se na delavirdin, nevirapin)* [supstrati CYP3A4, inhibitori ili induktori CYP450] 
	Interakcija nije klinički ispitana. Ispitivanja in vitro pokazuju da NNRTI-i mogu inhibirati metabolizam vorikonazola kao i da vorikonazol može inhibirati metabolizam NNRTI-ja. 
Nalazi o djelovanju efavirenza na vorikonazol upućuju na to NNRTI može potaknuti metabolizam vorikonazola.
	Možda će biti potrebno pomno pratiti bolesnika zbog moguće toksičnosti i/ili nedovoljne djelotvornosti lijeka te eventualno prilagoditi dozu.

	Tretinoin
[supstrat CYP3A4]
	Iako nije ispitivano, vorikonazol
može povisiti koncentracije
tretinoina i povećati rizik od
nuspojava (pseudotumor cerebri,
hiperkalcemija).
	Preporučuje se prilagodba doze
tretinoina tijekom liječenja
vorikonazolom i nakon prekida
uzimanja vorikonazola.

	Cimetidin (400 mg BID) [nespecifičan inhibitor CYP450 koji povisuje želučani pH] 
	Vorikonazol Cmax  18%
Vorikonazol AUC  23%
	Nije potrebna prilagodba doze. 

	Digoksin (0,25 mg QD) [supstrat P-glikoproteina] 
	Digoksin Cmax ↔
Digoksin AUC ↔
	Nije potrebna prilagodba doze. 

	Indinavir (800 mg TID) [inhibitor i supstrat CYP3A4] 
	Indinavir Cmax ↔
Indinavir AUC ↔
Vorikonazol Cmax ↔
Vorikonazol AUC ↔
	Nije potrebna prilagodba doze. 

	Makrolidni antibiotici

Eritromicin (1 g BID) [inhibitor CYP3A4] 

Azitromicin (500 mg QD)

	

Vorikonazol Cmax i AUC ↔


Vorikonazol Cmax i AUC ↔

Nije poznat učinak vorikonazola ni na eritromicin ni na azitromicin.
	
Nije potrebna prilagodba doze.




	Mikofenolna kiselina (jedna doza od 1 g) 
[supstrat UDP-glukuronil transferaze]
	Mikofenolna kiselina Cmax ↔
Mikofenolna kiselina AUCt ↔
	Nije potrebna prilagodba doze. 

	Kortikosteroidi 

Prednizolon (jedna doza od 60 mg) 
[supstrat CYP3A4] 
	

Prednizolon Cmax  11%
Prednizolon AUC0-  34%
	

Nije potrebna prilagodba doze.

Treba pažljivo nadzirati bolesnike koji se dugotrajno liječe vorikonazolom i kortikosteroidima (uključujući kortikosteroide za inhalacijsku primjenu npr. budezonid i intranazalnu primjenu) zbog mogućeg poremećaja funkcije kore nadbubrežne žlijezde tijekom liječenja i kada se vorikonazol prestane primjenjivati (vidjeti dio 4.4).

	Ranitidin (150 mg BID) [povisuje želučani pH] 
	Vorikonazol Cmax i AUC ↔
	Nije potrebna prilagodba doze. 

	Flukloksacilin
[induktor CYP450]
	Zabilježene su značajno smanjene koncentracije vorikonazola u plazmi.
	Ako nije moguće izbjeći istodobnu primjenu vorikonazola s flukloksacilinom, potrebno je praćenje zbog mogućeg gubitka učinkovitosti vorikonazola (npr. terapijsko praćenje koncentracije lijeka); možda će biti potrebno povećati dozu vorikonazola.



4.6 	Plodnost, trudnoća i dojenje

Trudnoća

Nema odgovarajućih podataka o primjeni vorikonazola u trudnica.

Istraživanja na životinjama pokazala su reproduktivnu toksičnost (vidjeti dio 5.3). Nije poznat potencijalan rizik za ljude. 

Voriconazole Accord se ne smije primjenjivati u trudnoći, osim ako korist liječenja za majku jasno ne nadilazi mogući rizik za plod.

Žene reproduktivne dobi

Žene reproduktivne dobi uvijek moraju koristiti učinkovitu kontracepciju tijekom liječenja.

Dojenje

Nije se ispitivalo izlučivanje vorikonazola u majčino mlijeko. Dojenje se mora prekinuti prije početka liječenja lijekom Voriconazole Accord. 

Plodnost

U istraživanjima na životinjama nisu zabilježeni štetni učinci na plodnost mužjaka i ženki štakora (vidjeti dio 5.3).

4.7 	Utjecaj na sposobnost upravljanja vozilima i rada sa strojevima

Voriconazole Accord umjereno utječe na sposobnost upravljanja vozilima i rada na strojevima. Može izazvati prolazne i reverzibilne promjene vida, uključujući zamagljen vid, promijenjenu/pojačanu vidnu percepciju i/ili fotofobiju. Dok traju navedeni simptomi, bolesnici moraju izbjegavati potencijalno opasne radnje, kao što je upravljanje vozilima ili rukovanje strojevima.

4.8 	Nuspojave

Sažetak sigurnosnog profila
Sigurnosni profil vorikonazola u odraslih temelji se na objedinjoj bazi podataka o sigurnosti primjene u više od 2000 ispitanika (uključujući 1603 odrasla bolesnika u terapijskim kliničkim ispitivanjima) i dodatnih 270 odraslih ispitanika u ispitivanjima profilakse. Riječ je o heterogenoj populaciji sastavljenoj od bolesnika s malignim hematološkim bolestima, bolesnika s kandidijazom jednjaka i refraktornim gljivičnim infekcijama zaraženih virusom HIV-a, bolesnika bez neutropenije s kandidemijom ili aspergilozom te zdravih dobrovoljaca.

Najčešće prijavljene nuspojave bile su oštećenje vida, pireksija, osip, povraćanje, mučnina, proljev, glavobolja, periferni edem, abnormalne vrijednosti testova funkcije jetre, respiratorni distres i bol u abdomenu.

Nuspojave su općenito bile blage do umjereno teške. Nisu uočene klinički značajne razlike kad su se podaci o sigurnosti primjene analizirali s obzirom na dob, rasu ili spol.

Tablični prikaz nuspojava

S obzirom da je većina ispitivanja bila otvorenog tipa, u sljedećoj su tablici navedene nuspojave svih uzroka i i kategorije učestalosti kod 1873 odrasle osobe iz kombiniranih terapeutskih (1603) i profilaktičkih (270) ispitivanja, razvrstane prema organskim sustavima.
 
Kategorije učestalosti izražene su kao: vrlo često ( 1/10); često ( 1/100 i < 1/10); manje često (  1/1000 i  1/100); rijetko ( 1/10 000 i  1/1000); vrlo rijetko ( 1/10 000); nepoznato (ne može se procijeniti iz dostupnih podataka). 

Unutar svake skupine učestalosti nuspojave su prikazane u padajućem nizu prema ozbiljnosti. 

Nuspojave prijavljene u ispitanika koji su primali vorikonazol:
	Klasa organskih sustava
	Vrlo često
≥ 1/10

	Često
≥ 1/100
i < 1/10

	Manje često
≥ 1/1000 i <
 1/100

	Rijetko
≥ 1/10 000 i <
 1/1000

	Učestalost nepoznata
(ne može se procijeniti iz dostupnih podataka)

	Infekcije i infestacije
	
	sinusitis
	pseudomembranski kolitis
	
	

	Dobroćudne, zloćudne i nespecificirane novotvorine (uključujući ciste i polipe)
	
	karcinom skvamoznih stanica (uključujući kožni SCC in situ ili Bowenovu bolest)*
	
	
	

	Poremećaji krvi i limfnog sustava
	
	agranulocitoza1, pancitopenija, trombocitopenija 2, leukopenija, anemija
	zatajenje koštane srži, limfadenopatija, eozinofilija
	diseminirana intravaskularna koagulacija
	

	Poremećaji imunološkog sustava
	
	
	preosjetljivost
	anafilaktoidna reakcija 
	

	Endokrini poremećaji
	
	
	insuficijencija nadbubrežnih žlijezda, hipotireoidizam
	hipertireoidizam
	

	Poremećaji metabolizma i prehrane
	periferni edem
	hipoglikemija, hipokalijemija, hiponatremija
	
	
	

	Psihijatrijski poremećaji
	
	depresija, halucinacije, anksioznost, nesanica, agitacija, smetenost
	
	
	

	Poremećaji živčanog sustava
	glavobolja
	konvulzije, sinkopa, tremor, hipertonija3, parestezija, somnolencija, omaglica
	edem mozga, encefalopatija4, ekstrapiramidni poremećaj5, periferna neuropatija, ataksija, hipoestezija, disgeuzija
	jetrena encefalopatija, Guillain-Barréov sindrom, nistagmus
	

	Poremećaji oka
	oštećenje vida6
	krvarenje u retini
	poremećaj vidnog živca7, papiloedem8, okulogirična kriza, diplopija, skleritis, blefaritis
	atrofija vidnog živca, zamućenje rožnice
	

	Poremećaji uha i labirinta
	
	
	hipoakuzija, vrtoglavica, tinitus
	
	

	Srčani poremećaji
	
	supraventrikularna aritmija, tahikardija, bradikardija
	ventrikularna fibrilacija, ventrikularne ekstrasistole, ventrikularna tahikardija, produljenje QT-intervala na EKG-u, supraventrikularna tahikardija
	torsades de pointes, kompletna atrioventrikularna blokada, blokada provodnog sustava srca, nodalni ritam
	

	Krvožilni poremećaji 
	
	hipotenzija, flebitis
	tromboflebitis, limfangitis
	
	

	Poremećaji dišnog sustava, prsišta i sredoprsja
	respiratorni distres9
	akutni respiratorni sindrom, edem pluća
	
	
	

	Poremećaji probavnog sustava
	proljev, povraćanje, bol u abdomenu, mučnina
	heilitis, dispepsija, konstipacija, gingivitis
	peritonitis, pankreatitis, otečeni jezik, duodenitis, gastroenteritis, glositis
	
	

	Poremećaji jetre i žuči
	abnormalne vrijednosti testova funkcije jetre
	žutica, žutica kolestatska, hepatitis10
	zatajenje jetre, hepatomegalija, kolecistitis, kolelitijaza
	
	

	Poremećaji kože i potkožnog tkiva
	osip
	eksfolijativni dermatitis, alopecija, makulopapulozni osip, pruritus, eritem, fototoksičnost**
	Stevens-Johnsonov sindrom8, fototoksičnost, purpura, urtikarija, alergijski dermatitis, papularni osip, makularni osip, ekcem
	toksična epidermalna nekroliza8, angioedem, aktinička keratoza*, multiformni pseudoporfrijski eritem, psorijaza, reakcija na koži, reakcija na lijek s eozinofilijom i sistemskim simptomima (DRESS)

	kožni lupus eritematodes*, pjege*, lentigo*

	Poremećaji mišićno-koštanog sustava i vezivnog tkiva
	
	bol u leđima
	artritis,
periostitis*,**
	
	

	Poremećaji bubrega i mokraćnog sustava
	
	akutno zatajenje bubrega, hematurija
	bubrežna tubularna nekroza, proteinurija, nefritis
	
	

	Opći poremećaji i reakcije na mjestu primjene
	pireksija
	bol u prsištu, edem lica11, astenija, zimica
	reakcija na mjestu infuzije, bolest nalik gripi
	
	

	Pretrage
	
	povišene vrijednosti kreatinina
	povišene vrijednosti ureje u krvi, povišene vrijednosti kolesterola
	
	


*Neželjeni događaji prijavljeni nakon stavljanja lijeka u promet.
**Kategorija učestalosti temelji se na opservacijskom ispitivanju u kojem su se koristili podaci iz stvarne primjene dobiveni iz sekundarnih izvora podataka u Švedskoj.
1 Uključuje febrilnu neutropeniju i neutropeniju.
2 Uključuje imunu trombocitopeničnu purpuru.
3 Uključuje zakočenost šije i tetaniju.
4 Uključuje hipoksičnu-ishemičnu encefalopatiju i metaboličku encefalopatiju.
5 Uključuje akatiziju i parkinsonizam.
6 Vidjeti “Oštećenja vida” u dijelu 4.8.
7 Produženi optički neuritis prijavljen je nakon stavljanja lijeka u promet. Vidjeti dio 4.4.
8 Vidjeti dio 4.4.
9 Uključuje teško disanje i teško disanje uslijed napora.
10 Uključuje oštećenja jetre uzrokovana lijekovima, toksični hepatitis, hepatocelularne ozljede i hepatotoksičnost.
11 Uključuje periorbitalni edem, edem usana i usne šupljine.

Opis odabranih nuspojava

Oštećenja vida
Oštećenja vida s vorikonazolom bila su vrlo česta u kliničkim ispitivanjima (uključujući zamagljeni vid, fotofobiju, kloropsiju, kromatopsiju, sljepoću za boje, cijanopsiju, poremećaj oka, halo vid, noćnu sljepoću, oscilopsiju, fotopsiju, svjetlucajuću skotomu, smanjenje oštrine vida, svjetlinu vida, ispade vidnog polja, skotome i ksanatopsiju). Ta su oštećenja vida bila prolazna i potpuno reverzibilna, a većina ih se spontano povukla u roku od 60 minuta te nisu primijećeni klinički značajni dugoročni poremećaji vida. Postoje dokazi o smanjenju intenziteta oštećenja vida kod primjene višekratnih doza vorikonazola. Poremećaji vida su uglavnom bili blagi, rijetko su doveli do prekida primjene lijeka i nisu bili povezani s dugoročnim posljedicama. Moguće je da su povezani s višim koncentracijama lijeka u plazmi i/ili višim dozama. 

Mehanizam ovih reakcija nije poznat, iako je mjesto njihova nastanka najvjerojatnije u mrežnici. U zdravih je dobrovoljaca provedeno ispitivanje utjecaja vorikonazola na funkciju mrežnice, u kojem je vorikonazol uzrokovao smanjenje valnih amplituda elektroretinograma (ERG). ERG mjeri električne struje u mrežnici. Promjene na ERG-u nisu se pogoršavale tijekom 29 dana primjene lijeka i u cijelosti su se povukle nakon prestanka primjene vorikonazola. 

Nakon što je lijek stavljen u promet bile su prijavljene produljene nuspojave vida (vidjeti dio 4.4).

Kožne reakcije
Kožne su reakcije bile vrlo česte u bolesnika liječenih vorikonazolom u kliničkim ispitivanjima, no to su bili bolesnici s teškim osnovnim bolestima koji su istodobno primali velik broj lijekova. U većini slučajeva radilo se o blagim do umjereno teškim osipima. Bolesnici su tijekom primjene  vorikonazola razvijali teške kožne nuspojave (engl. severe cutaneous adverse reactions, SCAR), uključujući Stevens-Johnsonov sindrom (SJS) (manje često), toksičnu epidermalnu nekrolizu (TEN) (rijetko), reakciju na lijek s eozinofilijom i sistemskim simptomima (engl. drug reaction with eosinophilia and systemic symptoms, DRESS) (rijetko) i multiformni eritem (rijetko) (vidjeti dio 4.4).

Ako se u bolesnika pojavi osip, treba ga pomno nadzirati te prekinuti primjenu lijeka Voriconazole Accord u slučaju progresije osipa. Opisane su i reakcije fotoosjetljivosti, kao što su pjege, lentigo i aktinička keratoza, posebice tijekom dugotrajnog liječenja (vidjeti dio 4.4).

Prijavljen je karcinom skvamoznih stanica na koži (uključujući kožni SCC in situ ili Bowenovu bolest) u bolesnika koji su liječeni Voriconazole Accordom kroz duži vremenski period, mehanizam djelovanja još nije utvrđen (vidjeti dio 4.4).

Testovi funkcije jetre
Ukupna incidencija povećanja vrijednosti transaminaza >3 x ULN (ne nužno uključujući i nuspojavu) u ispitanika koji su u kliničkim ispitivanjima primali vorikonazol iznosila je 18,0 % (319/1768) u odraslih i 25,8 % (73/238) kod pedijatrijskih ispitanika koji su primili vorikonazol u kombiniranu terapeutsko-profilaktičku svrhu. Moguće je da su poremećaji testova funkcije jetre povezani s višim koncentracijama vorikonazola u plazmi i/ili višim dozama. 

Većina odstupanja vrijednosti parametara funkcije jetre se tijekom primjene lijeka normalizirala bez prilagodbe doze, ili nakon prilagodbe doze, uključujući i prekid primjene lijeka.

U bolesnika s teškom osnovnom bolešću liječenje vorikonazolom se  povezivalo sa slučajevima teške hepatotoksičnosti. Tu se ubrajaju slučajevi žutice, hepatitisa i zatajenja jetre sa smrtnim ishodom (vidjeti dio 4.4). 

Profilaksa
U otvorenom, usporednom, multicentričnom ispitivanju, u kojem su uspoređivani vorikonazol i itrakonazol kao primarna profilaksa u odraslih i u adolescentnih primatelja alogene transplantacije hematopoetskih matičnih stanica, bez prethodne dokazane ili vjerojatne invazije gljivične infekcije, trajni prekid liječenja vorikonazolom zbog nuspojava prijavljen je u 39,3% ispitanika u usporedbi s 39,6% ispitanika u skupini koja je primala itrakonazol. Jetrene nuspojave izazvane liječenjem rezultirale su trajnim prekidom ispitivanog lijeka u 50 ispitanika (21,4%) liječenih vorikonazolom i 18 ispitanika (7,1%) liječenih itrakonazolom.

Pedijatrijska populacija
Sigurnost vorikonazola ispitana je u 288 pedijatrijskih bolesnika u dobi od 2 do < 12 godina (169) i 12 do <18 godina (119) koji su primili vorikonazol kao profilaksu (183) ili terapiju (105) u kliničkim ispitivanjima. Sigurnost vorikonazola ispitana je također u 158 dodatnih pedijatrijskih bolesnika u dobi od 2 do <12 godina u programima milosrdne primjene lijeka. Općenito, sigurnosni profil vorikonazola u pedijatrijskoj populaciji bio je sličan onom u odraslih. Međutim, u odnosu na odrasle bolesnike, kod pedijatrijskih je bolesnika u kliničkim ispitivanjima, kao nuspojava, zabilježen trend povećanja učestalosti povišenog enzima jetre (14,2% povećanih tranzaminaza u pedijatrijskih bolesnika u odnosu na 5,3% kod odraslih). odaci nakon stavljanja lijeka u promet upućuju na to da je u pedijatrijskoj populaciji moguća veća učestalost kožnih reakcija (poglavito eritema) u odnosu na odrasle. U 22 bolesnika mlađa od 2 godine koja su dobivala vorikonazol u okviru programa milosrdne primjene lijeka zabilježene su sljedeće nuspojave (za koje se nije mogla isključiti povezanost s vorikonazolom): reakcija fotoosjetljivosti (1), aritmija (1), pankreatitis (1), povišenje vrijednosti bilirubina u krvi (1), povišenje vrijednosti jetrenih enzima (1), osip (1), papiloedem (1). Nakon stavljanja lijeka u promet u pedijatrijskih su bolesnika prijavljeni slučajevi pankreatitisa.

Prijavljivanje sumnji na nuspojavu

Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnika se traži da prijave svaku sumnju na nuspojavu lijeka putem nacionalnog sustava prijave nuspojava: navedenog u Dodatku V.

4.9  	Predoziranje
 
Tijekom kliničkih ispitivanja zabilježena su 3 slučajna predoziranja. Sva 3 slučaja zabilježena su u djece koja su dobila do 5 puta veću intravensku dozu vorikonazola od preporučene. Prijavljena je samo jedna nuspojava, i to fotofobija u trajanju od 10 minuta.

Antidot za vorikonazol nije poznat. 

Vorikonazol se odstranjuje hemodijalizom i klirens mu je 121 ml/min. U slučaju predoziranja hemodijaliza može pomoći u odstranjivanju vorikonazola iz organizma. 


5.	 FARMAKOLOŠKA SVOJSTVA

5.1 	Farmakodinamička svojstva

Farmakoterapijska skupina: Antimikotici za sistemsku primjenu, derivati triazola i tetrazola. ATK oznaka: J02AC03

Mehanizam djelovanja

Vorikonazol je triazolski antimikotik. Primarni je način djelovanja vorikonazola inhibicija gljivičnim citokromom P450 posredovane demetilacije 14‑alfa‑lanosterola, što predstavlja ključni korak u biosintezi gljivičnog ergosterola. Akumulacija 14-alfa-metil sterola povezana je s posljedičnim nestajanjem ergosterola iz gljivične stanične membrane i može biti odgovorna za antifungalno djelovanje vorikonazola. Vorikonazol je pokazao veću selektivnost za enzime gljivičnog citokroma P450 nego za različite enzimske sustave citokroma P450 u sisavaca.

Farmakokinetički/farmakodinamički odnos

U 10 ispitivanja s terapijskom primjenom lijeka medijan prosječnih plazmatskih koncentracija u pojedinačnih ispitanika u svim ispitivanjima bio je 2425 ng/ml (interkvartilni raspon od 1193 do 4380 ng/ml), dok je medijan maksimalnih plazmatskih koncentracija iznosio 3742 ng/ml (interkvartilni raspon od 2027 do 6302 ng/ml). Nije utvrđena pozitivna povezanost između prosječne, maksimalne ili minimalne koncentracije vorikonazola u plazmi i djelotvornosti lijeka u terapijskim ispitivanjima, niti je ta povezanost istražena u ispitivanjima profilakse.

Farmakokinetičko-farmakodinamičke analize podataka iz kliničkih ispitivanja otkrile su pozitivnu povezanost između koncentracija vorikonazola u plazmi i poremećaja testova funkcije jetre kao i poremećaja vida. Prilagodbe doze nisu istražene u ispitivanjima profilakse.

Klinička djelotvornost i sigurnost

Vorikonazol pokazuje širok spektar antifungalne aktivnosti in vitro, sa snažnim djelovanjem protiv vrsta iz roda Candida (uključujući C. krusei rezistentnu na flukonazol i rezistentne sojeve C. glabrata i C. albicans) te fungicidnim djelovanjem protiv svih ispitanih vrsta iz roda Aspergillus. Nadalje, vorikonazol in vitro djeluje fungicidno na nove gljivične patogene, uključujući i rodove Scedosporium ili Fusarium, čija je osjetljivost na postojeće antimikotike ograničena. 

Klinička je djelotvornost, definirana kao djelomičan ili potpun odgovor, dokazana za vrste iz roda Aspergillus uključujući A. flavus, A. fumigatus, A. terreus, A. niger, A. nidulans, vrste iz roda Candida uključujući C. albicans, C. glabrata, C. krusei, C.parapsilosis i C. tropicalis i za ograničen broj C. dubliniensis, C. inconspicua i C. guilliermondii, vrste iz roda Scedosporium uključujući S. apiospermum, S. prolificans te vrste iz roda Fusarium.

Ostale liječene gljivične infekcije (često s djelomičnim ili potpunim odgovorom) obuhvaćaju izolirane slučajeve infekcija uzrokovanih vrstama iz roda Alternaria, Blastomyces dermatitidis, Blastoschizomyces capitatus, vrstama iz roda Cladosporium, Coccidioides immitis, Conidiobolus coronatus, Cryptococcus neoformans, Exserohilum rostratum, Exophiala spinifera, Fonsecaea pedrosoi, Madurella mycetomatis, Paecilomyces lilacinus, vrstama iz roda Penicillium uključujući P.marneffei, Phialophora richardsiae, Scopulariopsis brevicaulis i vrstama iz roda Trichosporon, uključujući T. beigelii.

Zabilježena je aktivnost in vitro protiv kliničkih izolata vrsta iz rodova Acremonium, Alternaria, Bipolaris i Cladophialophora te Histoplasma capsulatum, gdje je najveći broj sojeva bio inhibiran pri koncentracijama vorikonazola u rasponu od 0,05 do 2 µg/ml. 

Dokazana je i aktivnost in vitro protiv vrsta iz rodova Curvularia i Sporothrix, no klinički značaj tog nalaza nije poznat.

Granične vrijednosti 

Prije početka liječenja treba uzeti uzorke za mikokulturu i druge relevantne laboratorijske pretrage (serologija, histopatologija) kako bi se izoliralo i identificiralo uzročnike. S liječenjem se može započeti prije nego budu poznati rezultati kulture i drugih laboratorijskih pretraga; međutim, kad ti rezultati budu poznati, antimikrobnu terapiju treba uskladiti s dobivenim nalazima.

Vrste koje najčešće uzrokuju infekcije u ljudi uključuju C. albicans, C. parapsilosis, C. tropicalis, C. glabrata i C. krusei, a uobičajene minimalne inhibicijske koncentracije (MIK) vorikonazola za sve navedene vrste iznose manje od 1 mg/l. 

Međutim, djelovanje vorikonazola in vitro na vrste iz roda Candida nije ujednačeno. Konkretno, kod C. glabrata, vrijednosti MIK-a vorikonazola za izolate rezistentne na flukonazol proporcionalno su veće od onih za izolate osjetljive na flukonazol. Stoga svakako treba učiniti napor da se Candida identificira do razine vrste. Ako je dostupno ispitivanje osjetljivosti na antimikotike, rezultati MIK-a mogu se interpretirati pomoću kriterija graničnih vrijednosti utvrđenih od strane Europskog odbora za ispitivanje osjetljivosti na antimikrobne lijekove (EUCAST).

Granične vrijednosti pri ispitivanju osjetljivosti 
Interpretacijske kriterije za ispitivanje osjetljivosti za MIK (minimalnu inhibitornu koncentraciju) utvrdio je Europski odbor za ispitivanje osjetljivosti na antimikrobna sredstva (EUCAST) za Vvorikconazole Accord, a navedeni su ovdje: https://www.ema.europa.eu/documents/other/minimum-inhibitory-concentration-mic-breakpoints_en.xlsx 

Kliničko iskustvo

Pozitivan ishod u ovom je odjeljku definiran kao potpun ili djelomičan odgovor. 

Infekcije uzročnikom Aspergillus – djelotvornost u bolesnika s aspergilozom s lošom prognozom

Vorikonazol in vitro djeluje fungicidno na vrste iz roda Aspergillus. Prednost vorikonazola s obzirom na djelotvornost i preživljenje, u odnosu na konvencionalni amfotericin B, u primarnom liječenju akutne invazivne aspergiloze dokazana je u otvorenom, randomiziranom, multicentričnom ispitivanju s 277 imunokompromitiranih bolesnika liječenih tijekom 12 tjedana. Vorikonazol se primjenjivao intravenski, počevši s udarnom dozom od 6 mg/kg svakih 12 sati tijekom prva 24 sata i nastavljajući dozom održavanja od 4 mg/kg svakih 12 sati tijekom najmanje 7 dana. Nakon toga se moglo prijeći na peroralni oblik lijeka u dozi od 200 mg svakih 12 sati. Medijan trajanja intravenske primjene vorikonazola bio je 10 dana (raspon 2-85 dana). Nakon intravenskog je liječenja medijan trajanja peroralne primjene vorikonazola iznosio 76 dana (raspon 2-232 dana). 

Zadovoljavajući opći odgovor (potpuno ili djelomično povlačenje svih simptoma bolesti kao i rendgenskih/bronhoskopskih promjena prisutnih na početku liječenja) uočen je u 53% bolesnika liječenih vorikonazolom u usporedbi s 31% bolesnika liječenih usporednim lijekom. Udio 84‑dnevnog preživljenja je kod primjene vorikonazola bio statistički značajno veći od onog kod primjene usporednog lijeka, a pokazala se i klinički i statistički značajna prednost vorikonazola s obzirom na vrijeme do nastupa smrti i vrijeme do prekida terapije zbog toksičnih učinaka lijeka. 

Ovo je ispitivanje potvrdilo rezultate ranijeg prospektivnog ispitivanja, u kojem je zabilježen pozitivan ishod u bolesnika s faktorima rizika za lošu prognozu, uključujući reakciju presatka protiv primatelja, te posebice infekcije mozga (obično povezane s gotovo 100%-tnom smrtnošću).

U ispitivanja su bili uključeni bolesnici s aspergilozom mozga, sinusa, pluća ili diseminiranom aspergilozom koji su imali transplantaciju koštane srži ili solidnih organa, ili su bolovali od hematoloških malignih bolesti, karcinoma i AIDS-a.

Kandidemija u bolesnika bez neutropenije

Djelotvornost vorikonazola u odnosu na primjenu režima liječenja amfotericinom B nakon kojeg se davao flukonazol u primarnom liječenju kandidemije dokazana je u otvorenom komparativnom ispitivanju. U ispitivanje je bilo uključeno 370 bolesnika (starijih od 12 godina) s dokazanom kandidemijom no bez neutropenije, od kojih je njih 248 liječeno vorikonazolom. Devet bolesnika iz skupine liječene vorikonazolom i 5 iz skupine liječene amfotericinom B pa potom flukonazolom, imali su i mikološki dokazanu infekciju dubokih tkiva. Bolesnici sa zatajenjem bubrega nisu bili uključeni u ispitivanje. Medijan trajanja liječenja u obje je terapijske skupine iznosio 15 dana. U primarnoj je analizi, a prema kriterijima Povjerenstva za analizu rezultata (engl. Data Review Committee - DRC) koje nije znalo koji su lijek ispitanici uzimali, pozitivan odgovor definiran kao povlačenje/poboljšanje svih kliničkih znakova i simptoma infekcije uz eradikaciju kandide iz krvi i inficiranih dubokih tkiva 12 tjedana po završetku liječenja. Bolesnici u kojih nije učinjena procjena 12 tjedana po završetku liječenja ubrojeni su među one koji nisu odgovorili na liječenje. U toj je analizi pozitivan odgovor na liječenje utvrđen u 41% bolesnika u obje skupine. 

U sekundarnoj analizi u kojoj su korištene ocjene DRC‑a u posljednjoj dostupnoj vremenskoj točki (završetak liječenja, odnosno 2, 6 ili 12 tjedana po završetku liječenja), udio pozitivnog odgovora u skupini liječenoj vorikonazolom iznosio je 65%, a u skupini liječenoj amfotericinom B pa potom flukonazolom 71%. 

Procjena ispitivača o uspješnosti liječenja u svakoj od navedenih vremenskih točaka prikazana je u sljedećoj tablici:

	Vremenska točka 
	Vorikonazol
(N=248)
	Amfotericin B 
→ flukonazol
(N=122)

	Završetak liječenja
	178 (72%)
	88 (72%)

	2 tjedna po 
završetku liječenja
	125 (50%)
	62 (51%)

	6 tjedana po 
završetku liječenja
	104 (42%)
	55 (45%)

	12 tjedana po 
završetku liječenja
	104 (42%)
	51 (42%)



Teške refraktorne infekcije gljivicom Candida

U ispitivanje je bilo uključeno 55 bolesnika s teškim refraktornim sistemskim infekcijama čiji je uzročnik bila Candida (uključujući kandidemiju, diseminiranu i druge oblike invazivne kandidijaze), u kojih prethodno liječenje drugim antimikoticima, posebice flukonazolom, nije bilo djelotvorno. Pozitivan odgovor postignut je u 24 bolesnika (u 15 potpun, a u 9 djelomičan). Kod infekcija uzrokovanih drugim vrstama kandide osim C. albicans rezistentnima na flukonazol, pozitivan je odgovor zabilježen u 3/3 slučaja za C. krusei (potpun odgovor) i u 6/8 slučajeva za C. glabrata (5 potpunih, 1 djelomičan odgovor). Podaci o kliničkoj djelotvornosti bili su potkrijepljeni ograničenim podacima o osjetljivosti. 

Infekcije uzročnicima Scedosporium i Fusarium 

Vorikonazol se pokazao djelotvornim protiv sljedećih rijetkih patogenih gljivca: 

Vrsta iz roda Scedosporium
Pozitivan odgovor na liječenje vorikonazolom postignut je u 16 (6 potpunih, 10 djelomičnih odgovora) od 28 bolesnika s infekcijom uzročnika S. apiospermum te u 2 (oba djelomična odgovora) od 7 bolesnika s infekcijom uzročnika S. prolificans. Uz to, uspješan odgovor je zabilježen i u 1 od 3 bolesnika s infekcijama izazvanima više nego jednim uzročnikom, uključujući i nekim iz roda Scedosporium.

Vrsta iz roda Fusarium
Sedam od ukupno 17 bolesnika liječenih vorikonazolom uspješno je odgovorilo na terapiju (3 potpuna, 4 djelomična odgovora). Od 7 navedenih bolesnika, 3 su imala infekciju oka, 1 sinusa, a u 3 je bolesnika infekcija bila diseminirana. Još su 4 bolesnika s fuzariozom imala infekciju izazvanu više nego jednim uzročnikom, a u dvoje od njih je ishod liječenja bio pozitivan. 

U većine bolesnika liječenih vorikonazolom zbog spomenutih rijetkih infekcija prethodno liječenje drugim antimikoticima nije bilo uspješno ili ih nisu podnosili. 

Primarna profilaksa invazivnih gljivičnih infekcija – djelotvornost u primatelja transplantacije hematopoetskih matičnih stanica (HSCT, engl. hematopoietic stem cell transplant) bez prethodne dokazane ili vjerojatne invazivne gljivične infekcije

Vorikonazol je uspoređen s itrakonazolom kao primarna profilaksa u otvorenom, usporednom, multicentričnom ispitivanju u odraslih i adolescentnih primatelja alogene HSCT bez prethodne dokazane ili vjerojatne invazivne gljivične infekcije. Uspjeh je definiran kao sposobnost nastavljanja profilakse ispitivanim lijekom 100 dana nakon HSCT-a (bez prekida >14 dana) i preživljenje bez dokazane ili vjerojatne invazivne gljivične infekcije 180 dana nakon HSCT-a. Skupina modiﬁcirane ITT populacije (engl. modified intent-to-treat, MITT) uključivala je 465 primatelja alogene HSCT, a 45% bolesnika imalo je akutnu mijeloičnu leukemiju (AML). Od svih bolesnika, 58% podvrgnuto je mijeloablativnom postupku. Profilaksa ispitivanim lijekom započeta je neposredno nakon HSCT-a: 224 primilo je vorikonazol, a 241 primilo je itrakonazol. Medijan trajanja profilakse ispitivanim lijekom bio je 96 dana za vorikonazol i 68 dana za itrakonazol u skupini MITT.

Stope uspjeha i drugi sekundarni ishodi prikazani su u tablici u nastavku:

	Ishodi ispitivanja
	Vorikonazol
N=224
	Itrakonazol
N=241
	Razlika u udjelima i 95%-tni interval pouzdanosti (CI) 
	P-vrijednost

	Uspjeh na 180. dan*
	109 (48,7%)
	80 (33,2%)
	16,4% (7,7%; 25,1%)**
	0,0002**

	Uspjeh na 100. dan 
	121 (54,0%)
	96 (39,8%)
	15,4% (6,6%; 24,2%)**
	0,0006**

	Dovršeno najmanje 100 dana profilakse ispitivanim lijekom 
	120 (53,6%)
	94 (39,0%)
	14,6% (5,6%; 23,5%)
	0,0015

	Preživljenje do 180. dana
	184 (82,1%)
	197 (81,7%)
	0,4% (-6,6%; 7,4%)
	0,9107

	Nastala dokazana ili vjerojatna invazivna gljivična infekcija do 180. dana
	3 (1,3%)
	5 (2,1%)
	-0,7% (-3,1%; 1,6%)
	0,5390

	Nastala dokazana ili vjerojatna invazivna gljivična infekcija do 100. dana
	2 (0,9%)
	4 (1,7%)
	-0,8% (-2,8%; 1,3%)
	0,4589

	Nastala dokazana ili vjerojatna invazivna gljivična infekcija tijekom uzimanja ispitivanog lijeka
	0
	3 (1,2%)
	-1,2% (-2,6%; 0,2%)
	0,0813


* Primarni ishod ispitivanja
** Razlika u udjelima, 95%-tni CI i p-vrijednosti dobivene nakon prilagodbe za randomizaciju

Stopa pojave invazivne gljivične infekcije (IFI) do 180. dana i primarni ishod ispitivanja, tj. uspjeh na 180. dan, za bolesnike s akutnom mijeloičnom leukemijom (AML), odnosno s mijeloablativnim postupkom, prikazani su u tablici u nastavku:

Akutna mijeloična leukemija (AML)

	Ishodi  ispitivanja
	Vorikonazol 
(N=98) 
 
	Itrakonazol
(N=109)
	Razlika u udjelima i 95%-tni interval pouzdanosti (CI)

	Pojava invazivne gljivične infekcije – 180. dan
	1 (1,0%)
	 2 (1,8%)
	-0,8% (-4,0%; 2,4%) **

	Uspjeh na 180. dan*
	55 (56,1%)
	45 (41,3%)
	14,7% (1,7%; 27,7%)***


*   Primarni ishod ispitivanja
** Uz primjenu granice od 5%, dokazana je neinferiornost 
***Razlika u udjelima, 95%-tni CI dobiven nakon prilagodbe za randomizaciju

Mijeloablativni postupci liječenja

	Ishodi ispitivanja
	Vorikonazol 
(N=125) 
 
	Itrakonazol
(N=143)
	Razlika u udjelima i 95%-tni interval pouzdanosti (CI)

	Pojava invazivne gljivične infekcije – 180. dan
	2 (1,6%)
	3 (2,1%) 
	-0,5% (-3,7%; 2,7%) **

	Uspjeh na 180. dan*
	70 (56,0%)
	53 (37,1%)
	20,1% (8,5%; 31,7%)***


*   Primarni ishod ispitivanja
** Uz primjenu tolerancije od 5%, dokazana je neinferiornost 
*** Razlika u udjelima, 95%-tni CI dobiven nakon prilagodbe za randomizaciju 


Sekundarna profilaksa invazivnih gljivičnih infekcija – djelotvornost u primatelja HSCT s prethodnom dokazanom ili vjerojatnom invazivnom gljivičnom infekcijom

Vorikonazol je ispitan kao sekundarna profilaksa u otvorenom, neusporednom, multicentričnom ispitivanju u odraslih primatelja alogene HSCT s prethodnom dokazanom ili vjerojatnom invazivnom gljivičnom infekcijom. Primarni ishod bila je stopa pojave dokazane i vjerojatne invazivne gljivične infekcije tijekom prve godine nakon HSCT-a. Skupina MITT obuhvaćala je 40 bolesnika s prethodnom invazivnom gljivičnom infekcijom, uključujući 31 s aspergilozom, 5 s kandidijazom i 4 s drugom invazivnom gljivičnom infekcijom. Medijan trajanja profilakse ispitivanim lijekom bio je 95,5 dana u skupini MITT.

Dokazane ili vjerojatne invazivne gljivične infekcije nastale su u 7,5% (3/40) bolesnika tijekom prve godine nakon HSCT-a, uključujući jedan slučaj kandidemije, jedan slučaj scedosporioze (oba relapsi prethodne invazivne gljivične infekcije) te jedan slučaj zigomikoze. Stopa preživljenja na 180. dan bila je 80,0% (32/40), a u 1. godini bila je 70,0% (28/40).

Trajanje liječenja

U kliničkim je ispitivanjima 705 bolesnika primalo vorikonazol dulje od 12 tjedana, a 164 bolesnika dulje od 6 mjeseci. 

Pedijatrijska populacija

Vorikonazolom je liječeno 53 pedijatrijskih bolesnika u dobi od 2 do <18 godina u dva prospektivna, otvorena, nekomparativna, multicentrična klinička ispitivanja. Jedno je ispitivanje uključivalo 31 bolesnika s mogućom, dokazanom ili vjerojatnom invazivnom aspergilozom (IA), od čega je 14 bolesnika imalo dokazanu ili vjerojatnu IA i bilo je uključeno u analize djelotvornosti MITT. Drugo je ispitivanje uključivalo 22 bolesnika s invazivnom kandidijazom, uključujući kandidemiju (ICC) i ezofagalnu kandidijazu (EC) koje zahtijevaju primarno liječenje ili postupke spašavanja života bolesnika, od kojih je 17 uključeno u analize djelotvornosti MITT. Kod bolesnika s IA-om ukupne stope globalne reakcije nakon 6 tjedana bile su 64,3% (9/14), stopa globalne reakcije bila je 40% (2/5) za bolesnike u dobi od 2 do <12 godina i 77,8% (7/9) kod bolesnika u dobi od 12 do <18 godina. Kod bolesnika s ICC-om, stopa globalne reakcije po završetku liječenja bila je 85,7% (6/7), a za bolesnike s EC-om, stopa globalne reakcije po završetku liječenja bila je 70% (7/10). Ukupna stopa reakcije (ICC i EC zajedno) bila je 88,9% (8/9) za bolesnike u dobi od 2 do <12 godina i 62,5% (5/8) za bolesnike u dobi od 12 do <18 godina.

Klinička ispitivanja u kojima je ispitivan QTc-interval

U placebom kontroliranom, randomiziranom, ukrižanom ispitivanju s jednokratnom primjenom lijeka praćen je učinak lijeka na QTc-interval u zdravih ispitanika. Ispitivanje je provedeno sa 3 različite peroralne doze vorikonazola i ketokonazolom. Srednja vrijednost maksimalnog produljenja QTc-intervala u odnosu na početne vrijednosti, korigirana za placebo, iznosila je 5,1 ms kod primjene doze vorikonazola od 800 mg, 4,8 ms kod primjene doze od 1200 mg te 8,2 ms kod primjene doze od 1600 mg, dok je kod primjene ketokonazola u dozi od 800 mg produljenje iznosilo 7,0 ms. Niti u jednog ispitanika iz bilo koje skupine se QTc-interval nije produljio za ≥ 60 ms u odnosu na početnu vrijednost. Niti u jednog ispitanika nije primijećeno produljenje intervala preko potencijalno klinički značajnog praga od 500 ms. 

5.2 Farmakokinetička svojstva

Opća farmakokinetička obilježja

Određena su farmakokinetička svojstva vorikonazola u zdravih ispitanika, u posebnim populacijskim skupinama te u bolesnika. Tijekom 14-dnevne peroralne primjene vorikonazola u dozi od 200-300 mg dvaput na dan u bolesnika s rizikom za razvoj aspergiloze (uglavnom bolesnika s malignim neoplazmama limfatičkog i hematopoetskog sustava) opažena farmakokinetička svojstva - brza i stabilna apsorpcija, kumulacija i nelinearna farmakokinetika - odgovarala su onima opaženima u zdravih ispitanika. 

Farmakokinetika vorikonazola je nelinearna zbog zasićenja njegova metabolizma. S povećanjem doze se izloženost lijeku povećava više nego proporcionalno dozi. Procjenjuje se da, u prosjeku, povećanje peroralne doze s 200 na 300 mg dvaput na dan dovodi do povećanja izloženosti lijeku (AUCτ) za 2,5 puta. Peroralnom dozom održavanja od 200 mg (ili 100 mg za bolesnike tjelesne težine manje od 40 kg) postiže se podjednaka izloženost vorikonazolu kao kod intravenske primjene doze od 3 mg/kg. Peroralnom dozom održavanja od 300 mg (ili 150 mg za bolesnike tjelesne težine manje od 40 kg) postiže se podjednaka izloženost kao kod intravenske primjene doze od 4 mg/kg. Kada se primjenjuju preporučene intravenske ili peroralne udarne doze, koncentracije lijeka u plazmi približne vrijednostima u stanju dinamičke ravnoteže postižu se već tijekom prva 24 sata nakon primjene. Bez primjene udarne doze dolazi do akumulacije lijeka tijekom višekratne primjene dva puta na dan, a u većine se ispitanika stanje dinamičke ravnoteže vorikonazola u plazmi postiže do 6. dana primjene. 

Apsorpcija

Vorikonazol se brzo i gotovo u potpunosti apsorbira nakon peroralne primjene, a vršne koncentracije u plazmi (Cmax) dostižu se 1-2 sata nakon primjene. Procjenjuje se da apsolutna bioraspoloživost vorikonazola nakon peroralne primjene iznosi oko 96%. Nakon višekratne primjene vorikonazola s punomasnim obrokom Cmax se smanjuje za 34%, a AUCτ za 24%. Na apsorpciju vorikonazola ne utječu promjene želučanog pH.

Distribucija

Volumen distribucije vorikonazola u stanju dinamičke ravnoteže procjenjuje se na 4,6 l/kg, što ukazuje na opsežnu raspodjelu u tkiva. Procjenjuje se da se na proteine plazme vezuje u omjeru od 58%. 

U svim uzorcima cerebrospinalnog likvora osmero bolesnika iz programa milosrdne primjene lijeka utvrđene su mjerljive koncentracije vorikonazola. 

Biotransformacija

Ispitivanja in vitro pokazala su da se vorikonazol metabolizira pomoću jetrenih izoenzima citokroma P450, i to CYP2C19, CYP2C9 i CYP3A4.

Interindividualna varijabilnost farmakokinetike vorikonazola je velika. 

Ispitivanja in vivo ukazuju na značajnu ulogu enzima CYP2C19 u metabolizmu vorikonazola. Ovaj enzim iskazuje genetski polimorfizam. Primjerice, može se očekivati da će 15-20% azijske populacije biti spori metabolizatori. Među pripadnicima bijele i crne rase prevalencija sporih metabolizatora iznosi 3-5%. Ispitivanja provedena u zdravih bijelaca i Japanaca pokazala su da spori metabolizatori imaju prosječno 4 puta veću izloženost vorikonazolu (AUCτ) nego odgovarajući im homozigotni brzi metabolizatori. Ispitanici koji su heterozigotni brzi metabolizatori izloženi su vorikonazolu u prosjeku dvostruko više nego odgovarajući im homozigotni brzi metabolizatori.

Glavni metabolit vorikonazola je N-oksid, koji čini 72% radioaktivno obilježenih metabolita koji cirkuliraju u plazmi. Ovaj metabolit ima minimalno antifungalno djelovanje i kao takav ne pridonosi ukupnoj djelotvornosti vorikonazola. 

Eliminacija

Vorikonazol se eliminira putem jetrenog metabolizma, a svega 2% doze izlučuje se mokraćom u nepromijenjenom obliku.

Nakon primjene doze radioaktivno obilježenog vorikonazola približno se 80% radioaktivnosti potvrdi u mokraći nakon višekratne intravenske primjene, a 83% u mokraći nakon višekratne peroralne primjene. Većina (> 94%) ukupne radioaktivnosti izluči se tijekom prvih 96 sati i nakon peroralne i nakon intravenske primjene. 

Terminalni poluvijek vorikonazola ovisan je o dozi i iznosi približno 6 sati pri dozi od 200 mg (peroralno). Zbog nelinearne farmakokinetike terminalni poluvijek nije koristan pretkazatelj kumulacije ni eliminacije vorikonazola. 

Farmakokinetika u posebnim skupinama bolesnika

Spol
U ispitivanju s višekratnom primjenom peroralne doze lijeka Cmax je u zdravih mladih žena bio 83% veći, a AUCτ 113% veći nego u zdravih mladih muškaraca (18-45 godina). U istom ispitivanju nisu zabilježene značajne razlike u Cmax i AUCτ između zdravih starijih muškaraca i žena (≥ 65 godina).

U kliničkom programu doze se nisu prilagođavale s obzirom na spol. Sigurnosni profil i koncentracije u plazmi zabilježene u muških i ženskih bolesnika bili su podjednaki. Stoga nije potrebno prilagođavati dozu na temelju spola.

Starije osobe
U jednom ispitivanju s višekratnom primjenom peroralne doze lijeka Cmax je u zdravih starijih muškaraca bio je 61% veći, a AUCτ 86% veći nego u zdravih mladih muškaraca (18-45 godina). Nisu zabilježene značajne razlike u Cmax i AUCτ između zdravih starijih žena (≥ 65 godina) i zdravih mladih žena (18-45 godina).

U ispitivanjima s terapijskom primjenom lijeka doze se nisu prilagođavale s obzirom na dob. Uočena je povezanost koncentracije u plazmi i dobi. Sigurnosni je profil vorikonazola podjednak u mladih i starijih bolesnika te stoga nije potrebno prilagođavati dozu u starijih osoba (vidjeti dio 4.2).

Pedijatrijska populacija
Preporučene doze u djece i adolescenata temelje se na populacijskoj farmakokinetičkoj analizi podataka prikupljenih u 112 imunokompromitiranih pedijatrijskih bolesnika u dobi od 2 do < 12 godina i 26 imunokompromitiranih adolescentnih bolesnika u dobi 12 do < 17 godina. Primjena višekratnih intravenskih doza od 3, 4, 6, 7 i 8 mg/kg dvaput na dan te višekratnih peroralnih doza (koristeći prašak za oralnu suspeziju) od 4 mg/kg i 6 mg/kg te 200 mg dvaput na dan ocijenjena je u 3 pedijatrijska farmakokinetička ispitivanja. U jednom farmakokinetičkom ispitivanju u adolescenata ocijenjena je primjena intravenske udarne doze od 6 mg/kg dvaput na dan prvog dana, nakon čega je slijedila intravenska doza od 4 mg/kg dvaput na dan i peroralna primjena tableta od 300 mg dvaput na dan. U usporedbi s odraslima, u pedijatrijskih je bolesnika zabilježena veća varijabilnost između ispitanika.

Usporedba farmakokinetičkih podataka u pedijatrijskoj i odrasloj populaciji pokazala je da je predviđena ukupna izloženost (AUCτ  ) u djece nakon intravenske primjene udarne doze od 9 mg/kg bila usporediva s onom u odraslih nakon intravenske primjene udarne doze od 6 mg/kg. Predviđena ukupna izloženost u djece nakon intravenske primjene doze održavanja od 4 mg/kg dvaput na dan bila je usporediva s onom u odraslih nakon intravenske primjene 3 mg/kg dvaput na dan, dok je izloženost u djece nakon intravenske primjene doze od 8 mg/kg dvaput na dan bila usporediva s onom u odraslih nakon intravenske primjene doze od 4 mg/kg dvaput na dan. Predviđena ukupna izloženost u djece nakon primjene peroralne doze održavanja od 9 mg/kg (najviše 350 mg) dvaput na dan bila je usporediva s onom u odraslih nakon primjene doze od 200 mg dvaput na dan. Primjenom intravenske doze od 8 mg/kg omogućuje se približno dvostruko veća izloženost vorikonazolu u odnosu na peroralnu dozu od 9 mg/kg.

Viša intravenska doza održavanja u djece u odnosu na odrasle odražava veći kapacitet eliminacije lijeka u pedijatrijskih bolesnika zbog većeg omjera između jetrene mase i tjelesne mase. Međutim, bioraspoloživost nakon peroralne primjene može biti ograničena u pedijatrijskih bolesnika s lošom apsorpcijom i vrlo malom tjelesnom težinom za njihovu dob. U tom se slučaju preporučuje intravenska primjena vorikonazola.

Izloženost vorikonazolu u većine adolescenata bila je usporediva s onom u odraslih koji su primali isti režim doziranja. Međutim, opažena je niža izloženost vorikonazolu u nekih mlađih adolescenata male tjelesne težine u odnosu na odrasle. Ti ispitanici vjerojatno mogu metabolizirati vorikonazol sličnije djeci nego odraslima. Na osnovu populacijske farmakokinetičke analize, adolescenti u dobi od 12‑14 godina koji teže manje od 50 kg trebaju primati doze za djecu (vidjeti dio 4.2).

Oštećenje bubrega
U ispitivanju primjene jedne peroralne doze (200 mg) u ispitanika s normalnom bubrežnom funkcijom i blagim (klirens kreatinina 41-60 ml/min) do teškim oštećenjem bubrega (klirens kreatinina < 20 ml/min), utvrđeno je da oštećenje bubrežne funkcije nema značajnijeg utjecaja na farmakokinetiku vorikonazola. Vezivanje vorikonazola za proteine plazme bilo je podjednako u ispitanika s različitim stupnjevima bubrežnog oštećenja (vidjeti dijelove 4.2 i 4.4).

Oštećenje jetre
Nakon primjene jedne peroralne doze (200 mg) AUC je bio 233% veći u ispitanika s blagom do umjereno teškom cirozom jetre (Child-Pughov stadij A i B) u usporedbi s ispitanicima s normalnom jetrenom funkcijom. Oštećenje funkcije jetre nije utjecalo na vezivanje vorikonazola za proteine.

U ispitivanju primjene višekratnih peroralnih doza AUCτ je bio podjednak u ispitanika s umjerenom cirozom jetre (Child-Pughov stadij B) koji su dobivali dozu održavanja od 100 mg dvaput na dan i u ispitanika s normalnom jetrenom funkcijom koji su primali dozu od 200 mg dvaput na dan. Nema podataka o farmakokinetici u bolesnika s teškom cirozom jetre (Child-Pugh stadij C) (vidjeti dijelove 4.2 i 4.4).

5.3 	Neklinički podaci o sigurnosti primjene

Ispitivanja toksičnosti ponovljenih doza vorikonazola pokazala su da je jetra ciljni organ. Kao i kod drugih antimikotika, hepatotoksičnost je zabilježena pri razinama izloženosti u plazmi koje su podjednake onima koje se postižu primjenom terapijskih doza u ljudi. U štakora, miševa i pasa vorikonazol je također izazvao minimalne promjene nadbubrežne žlijezde. Standardna ispitivanja sigurnosne farnakologije, genotoksičnosti odnosno kancerogenosti nisu otkrila poseban rizik za ljude.

U ispitivanjima reproduktivne toksičnosti vorikonazol se pokazao teratogenim u štakora te embriotoksičnim u kunića, pri sustavnoj izloženosti jednakoj onoj koja se postiže u ljudi primjenom terapijskih doza. U istraživanjima prenatalnog i postnatalnog razvoja na štakorima, pri nižim razinama izloženosti od onih koje se postižu primjenom terapijskih doza u ljudi, vorikonazol je produljio gestacijski period i trajanje okota, uz otežan okot koji je za posljedicu imao veći mortalitet majki i manje perinatalno preživljenje mladunčadi. Ovi učinci na okot vjerojatno su posredovani mehanizmima specifičnima za pojedinu vrstu koji uključuju smanjenje razina estradiola i odgovaraju učincima ostalih azolskih antimikotika. Primjena vorikonazola nije proizvela poremećaje plodnosti mužjaka i ženki štakora pri izloženosti sličnoj onoj koja se postiže u ljudi primjenom terapijskih doza.


6. 	FARMACEUTSKI PODACI

6.1 	Popis pomoćnih tvari

Jezgra tablete

laktoza hidrat,
škrob, prethodno geliran
karmelozanatrij, umrežena
povidon
magnezijev stearat

Film ovojnica

hipromeloza
titanijev dioksid (E171)
laktoza hidrat
triacetin

6.2 	Inkompatibilnosti

Nije primjenjivo.

6.3 	Rok valjanosti

4 godine

6.4 	Posebne mjere pri čuvanju lijeka

Lijek ne zahtijeva posebne uvjete čuvanja.

6.5 	Vrsta i sadržaj spremnika

PVC/aluminijski blisteri u kutijama sa 2, 10, 14, 20, 28, 30, 50, 56 ili 100 filmom obloženih tableta ili PVC/aluminijski blisteri s jediničnim dozama, u kutijama sa 10x1, 14x1, 28x1, 30x1, 56x1 ili 100x1 filmom obloženom tabletom.
Na tržištu se ne moraju nalaziti sve veličine pakiranja.

6.6 	Posebne mjere za zbrinjavanje 

Neiskorišteni lijek ili otpadni materijal potrebno je zbrinuti sukladno nacioalnim propisima.


7. 	NOSITELJ ODOBRENJA ZA STAVLJANJE LIJEKA U PROMET

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Španjolska


8. 	BROJEVI ODOBRENJA ZA STAVLJANJE LIJEKA U PROMET

Voriconazole Accord 50 mg filmom obložene tablete

EU/1/13/835/001-009,
EU/1/13/835/019-024

Voriconazole Accord 200 mg filmom obložene tablete

EU/1/13/835/010-018,
EU/1/13/835/025-030


9. 	DATUM PRVOG ODOBRENJA/DATUM OBNOVE ODOBRENJA 

Datum prvog odobrenja:16. svibnja 2013.
[bookmark: _GoBack]Datum posljednje obnove odobrenja: 8. veljače 2018.


10. 	DATUM REVIZIJE TEKSTA


Detaljnije informacije o ovom lijeku dostupne su na internetskoj stranici Europske agencije za lijekove https://www.ema.europa.eu.
























PRILOG II.


A.	PROIZVOĐAČI ODGOVORNI ZA PUŠTANJE SERIJE LIJEKA U PROMET

B.	UVJETI ILI OGRANIČENJA VEZANI UZ OPSKRBU I PRIMJENU

C.	OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET

D.         UVJETI ILI OGRANIČENJA VEZANA UZ SIGURNU I UČINKOVITU PRIMJENU LIJEKA

A.	PROIZVOĐAČI ODGOVORNI ZA PUŠTANJE SERIJE LIJEKA U PROMET

Nazivi i adrese proizvođača odgovornih za puštanje serije lijeka u promet 
[bookmark: Manuf_1]
Pharmadox Healthcare Ltd.
KW20A Kordin Industrial Park,
Paola, PLA 3000 
Malta

Accord Healthcare Polska Sp.z o.o.,
ul. Lutomierska 50,95-200 Pabianice, Poljska

Accord Healthcare B.V., 
Winthontlaan 200, 
3526 KV Utrecht,
Nizozemska

Accord Healthcare Single Member S.A. 
64th Km National Road Athens, Lamia, 
Schimatari, 32009, Grčka 


Na tiskanoj uputi o lijeku mora se navesti naziv i adresa proizvođača odgovornog za puštanje navedene serije u promet.


B.	UVJETI ILI OGRANIČENJA VEZANI UZ OPSKRBU I PRIMJENU 

Lijek se izdaje na recept.


C.	OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET 

·  Periodička izvješća o neškodljivosti (PSUR-evi)

Zahtjevi za podnošenje PSUR-eva za ovaj lijek definirani su u referentnom popisu datuma EU (EURD popis) predviđenom člankom 107.c stavkom 7. Direktive 2001/83/EZ i svim sljedećim ažuriranim verzijama objavljenima na europskom internetskom portalu za lijekove.


D.         UVJETI ILI OGRANIČENJA VEZANA UZ SIGURNU I UČINKOVITU 
              PRIMJENU LIJEKA

· Plan upravljanja rizikom (RMP)

Nositelj odobrenja za stavljanje lijeka u promet (engl. Marketing Authorisation Holder, MAH) obavljat će zadane farmakovigilancijske aktivnosti i intervencije, detaljno objašnjene u dogovorenom Planu upravljanja rizikom (RMP), koji se nalazi u Modulu 1.8.2 Odobrenja za stavljanje lijeka u promet, te svim sljedećim dogovorenim ažuriranim verzijama RMP-a.

Ažurirani RMP treba dostaviti:

1. na zahtjev Europske agencije za lijekove;
1. prilikom svake izmjene sustava za upravljanje rizikom, a naročito kada je ta izmjena rezultat primitka novih informacija koje mogu voditi ka značajnim izmjenama omjera korist/rizik, odnosno kada je izmjena rezultat ostvarenja nekog važnog cilja (u smislu farmakovigilancije ili minimizacije rizika).

1. Dodatne mjere minimizacije rizika


1. Kartica s upozorenjima za bolesnika o fototoksičnosti i SCC-u: 
1. Podsjeća bolesnike na rizik od fototoksičnosti i SCC-a kože tijekom liječenja vorikonazolom.
1. Podsjeća bolesnika kada i kako prijaviti značajne znakove i simptome fototoksičnosti i raka kože.
1. Podsjeća bolesnike na poduzimanje koraka radi umanjivanja rizika od kožnih reakcija i SCC-a kože (izbjegavanje izravnog izlaganja suncu, upotreba sredstava za sunčanje i zaštitne odjeće) tijekom liječenja vorikonazolom te da informiraju zdravstvene radnike ako se pojave znatne promjene na koži.




























































PRILOG III.

OZNAČIVANJE I UPUTA O LIJEKU


























A. OZNAČIVANJE


PODACI KOJI SE MORAJU NALAZITI NA VANJSKOM PAKIRANJU 

KUTIJA (Blister pakiranje za 50 mg filmom obložene tablete - pakiranje od 2, 10, 14, 20, 28, 30, 50, 56, 100)


1. 	NAZIV LIJEKA 

Voriconazole Accord 50 mg filmom obložene tablete
vorikonazol 


2. 	NAVOĐENJE DJELATNE(IH) TVARI 

Jedna tableta sadrži 50 mg vorikonazola. 


3. 	POPIS POMOĆNIH TVARI 

Lijek sadrži laktozu hidrat. Za dodatne informacije pročitati uputu o lijeku.

4. 	FARMACEUTSKI OBLIK I SADRŽAJ 

2 filmom obložene tablete 
10 filmom obloženih tableta 
14 filmom obloženih tableta 
20 filmom obloženih tableta 
28 filmom obloženih tableta 
30 filmom obloženih tableta 
50 filmom obloženih tableta 
56 filmom obloženih tableta 
100 filmom obloženih tableta 
10x1 filmom obložena tableta
14x1 filmom obložena tableta
28x1 filmom obložena tableta
30x1 filmom obložena tableta
56x1 filmom obložena tableta
100x1 filmom obložena tableta


5. 	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta.

6. 	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE 

Čuvati izvan pogleda i dohvata djece. 

7. 	DRUGO(A) POSEBNO(A) UPOZORENJE(A), AKO JE POTREBNO


8. 	ROK VALJANOSTI 

Rok valjanosti


9. 	POSEBNE MJERE ČUVANJA 


10. 	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO 


11. 	NAZIV I ADRESA NOSITELJA ODOBRENJA ZA STAVLJANJE LIJEKA U PROMET 

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Španjolska
12. 	BROJ(EVI) ODOBRENJA ZA STAVLJANJE LIJEKA U PROMET

EU/1/13/835/001 2 filmom obložene tablete
EU/1/13/835/002 10 filmom obloženih tableta
EU/1/13/835/003 14 filmom obloženih tableta
EU/1/13/835/004 20 filmom obloženih tableta
EU/1/13/835/005 28 filmom obloženih tableta
EU/1/13/835/006 30 filmom obloženih tableta
EU/1/13/835/007 50 filmom obloženih tableta 
EU/1/13/835/008 56 filmom obloženih tableta
EU/1/13/835/009 100 filmom obloženih tableta
EU/1/13/835/019 10x1 filmom obložena tableta
EU/1/13/835/020 14x1 filmom obložena tableta
EU/1/13/835/021 28x1 filmom obložena tableta
EU/1/13/835/022 30x1 filmom obložena tableta
EU/1/13/835/023 56x1 filmom obložena tableta
EU/1/13/835/024 100x1 filmom obložena tableta


13. 	BROJ SERIJE 

Broj serije

14. 	NAČIN IZDAVANJA LIJEKA


15. 	UPUTE ZA UPORABU 


16. 	PODACI NA BRAILLEOVOM PISMU 

Voriconazole Accord 50 mg 




17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC:
SN:
NN:





PODACI KOJE MORA NAJMANJE SADRŽAVATI BLISTER ILI STRIP
 
Blister (Blister folija za 50 mg filmom obložene tablete (sva blister pakiranja))


1. 	NAZIV LIJEKA 

Voriconazole Accord 50 mg filmom obložene tablete
vorikonazol 


2. 	NAZIV NOSITELJA ODOBRENJA ZA STAVLJANJE LIJEKA U PROMET 

Accord

3. 	ROK VALJANOSTI 

 EXP

4. 	BROJ SERIJE 

 Lot

5. 	DRUGO 


PODACI KOJI SE MORAJU NALAZITI NA VANJSKOM PAKIRANJU
 
KUTIJA (blister pakiranje za 200 mg filmom obložene tablete - pakiranje od 2, 10, 14, 20, 28, 30, 50, 56, 100)



1. 	NAZIV LIJEKA

Voriconazole Accord 200 mg filmom obložene tablete
vorikonazol 


2. 	NAVOĐENJE DJELATNE(IH) TVARI 

Jedna tableta sadrži 200 mg vorikonazola. 


3. 	POPIS POMOĆNIH TVARI 

Lijek sadrži laktozu hidrat. Za dodatne informacije pročitati uputu o lijeku.


4. 	FARMACEUTSKI OBLIK I SADRŽAJ 

2 filmom obložene tablete 
10 filmom obloženih tableta
14 filmom obloženih tableta
20 filmom obloženih tableta
28 filmom obloženih tableta
30 filmom obloženih tableta
50 filmom obloženih tableta
56 filmom obloženih tableta
100 filmom obloženih tableta
10x1 filmom obložena tableta
14x1 filmom obložena tableta
28x1 filmom obložena tableta
30x1 filmom obložena tableta
56x1 filmom obložena tableta
100x1 filmom obložena tableta


5. 	NAČIN I PUT(EVI) PRIMJENE LIJEKA

Prije uporabe pročitajte uputu o lijeku.
Za primjenu kroz usta.


6. 	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE 

Čuvati izvan pogleda i dohvata djece. 


7. 	DRUGO(A) POSEBNO(A) UPOZORENJE(A), AKO JE POTREBNO

8. 	ROK VALJANOSTI 

Rok valjanosti


9. 	POSEBNE MJERE ČUVANJA


10. 	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO 


11. 	NAZIV I ADRESA NOSITELJA ODOBRENJA ZA STAVLJANJE LIJEKA U PROMET 

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Španjolska
12. 	BROJ(EVI) ODOBRENJA ZA STAVLJANJE LIJEKA U PROMET

EU/1/13/835/0102 filmom obložene tablete
EU/1/13/835/011 10 filmom obloženih tableta
EU/1/13/835/012 14 filmom obloženih tableta
EU/1/13/835/013 20 filmom obloženih tableta
EU/1/13/835/014 28 filmom obloženih tableta
EU/1/13/835/015 30 filmom obloženih tableta
EU/1/13/835/016 50 filmom obloženih tableta
EU/1/13/835/017 56 filmom obloženih tableta
EU/1/13/835/018 100 filmom obloženih tableta
EU/1/13/835/025 10x1 filmom obložena tableta
EU/1/13/835/026 14x1 filmom obložena tableta
EU/1/13/835/027 28x1 filmom obložena tableta
EU/1/13/835/028 30x1 filmom obložena tableta
EU/1/13/835/029 56x1 filmom obložena tableta
EU/1/13/835/030 100x1 filmom obložena tableta


13. 	BROJ SERIJE 

Broj serije

14. 	NAČIN IZDAVANJA LIJEKA


15. 	UPUTE ZA UPORABU 


16. 	PODACI NA BRAILLEOVOM PISMU 

Voriconazole Accord 200 mg 



17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC:
SN:
NN:


PODACI KOJE MORA NAJMANJE SADRŽAVATI BLISTER ILI STRIP 

Blister (Blister folija za 200 mg filmom obložene tablete (sva blister pakiranja)) 


1. 	NAZIV LIJEKA

Voriconazole Accord 200 mg filmom obložene tablete 
vorikonazol 

2. 	NAZIV NOSITELJA ODOBRENJA ZA STAVLJANJE LIJEKA U PROMET 

Accord 

3. 	ROK VALJANOSTI 

EXP

4. 	BROJ SERIJE 

Lot

5. 	DRUGO 























































B. UPUTA O LIJEKU


Uputa o lijeku: Informacije za korisnika

Voriconazole Accord 50 mg filmom obložene tablete 
Voriconazole Accord 200 mg filmom obložene tablete 
vorikonazol

Pažljivo pročitajte cijelu uputu prije nego počnete uzimati ovaj lijek jer sadrži Vama važne podatke.
· Sačuvajte ovu uputu. Možda ćete je trebati ponovno pročitati.
· Ako imate dodatnih pitanja, obratite se liječniku, ljekarniku ili medicinskoj sestri.
-	Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
· Ako primijetite bilo koju nuspojavu, potrebno je obavijestiti liječnika, ljekarnika ili medicinsku sestru. To uključuje i svaku moguću nuspojavu koja nije navedena u ovoj uputi. Pogledajte dio 4. 

Što se nalazi u ovoj uputi:

1.	Što je Voriconazole Accord i za što se koristi 
2. 	Što morate znati prije nego počnete uzimati Voriconazole Accord
3.	Kako uzimati Voriconazole Accord
4.	Moguće nuspojave
5.	Kako čuvati Voriconazole Accord
6.	Sadržaj pakiranja i druge informacije


1. 	Što je Voriconazole Accord i za što se koristi 

Voriconazole Accord sadrži djelatnu tvar vorikonazol. Voriconazole Accord je antimikotik. Djeluje tako da uništava ili zaustavlja rast gljivica koje uzrokuju infekcije. 

Koristi se za liječenje bolesnika (odraslih i djece starije od 2 godine) koji imaju:
· invazivnu aspergilozu (vrstu gljivične infekcije uzrokovanu vrstama iz roda Aspergillus), 
· kandidemiju (drugu vrstu gljivične infekcije uzrokovanu vrstama iz roda Candida) u bolesnika bez neutropenije (bolesnika bez abnormalno sniženog broja bijelih krvih stanica),
· teške invazivne infekcije uzrokovane vrstama iz roda Candida kada je gljivica otporna na flukonazol (drugi antifungalni lijek),
· teške gljivične infekcije uzrokovane vrstama iz rodova Scedosporium ili Fusarium (dva različita tipa gljivica).

Voriconazole Accord je namijenjen bolesnicima s gljivičnim infekcijama koje se pogoršavaju, a mogu biti opasne po život. 

Prevencija gljivičnih infekcija u visokorizičnih primatelja transplantacije koštane srži.

Ovaj se lijek smije uzimati samo pod nadzorom liječnika.


2. 	Što morate znati prije nego počnete uzimati Voriconazole Accord

Nemojte uzimati Voriconazole Accord
Ako ste alergični na vorikonazol ili neki drugi sastojak ovog lijeka (naveden u dijelu 6).

Vrlo je važno da obavijestite svog liječnika ili ljekarnika ako uzimate ili ste nedavno uzimali neke druge lijekove, uključujući i one koje ste nabavili bez recepta ili biljne lijekove. 

Lijekovi navedeni u sljedećem popisu ne smiju se uzimati za vrijeme liječenja lijekom Voriconazole Accord: 

· terfenadin (koristi se za liječenje alergija)
· astemizol (koristi se za liječenje alergija)
· cisaprid (koristi se za ublažavanje želučanih tegoba)
· pimozid (koristi se za liječenje duševnih bolesti)
· kinidin (koristi se za liječenje nepravilnih otkucaja srca)
· ivabradin (koristi se za liječenje simptoma kroničnog zatajenja srca)
· rifampicin (koristi se za liječenje tuberkuloze)
· efavirenz (koristi se za liječenje HIV-a) u dozi od 400 mg i više jednom na dan
· karbamazepin (koristi se za liječenje epileptičkih napadaja)
· fenobarbital (koristi se kod teške nesanice i epileptičkih napadaja)
· ergot alkaloidi (npr. ergotamin, dihidroergotamin; koriste se za liječenje migrene)
· sirolimus (koristi se u bolesnika s presatkom organa)
· ritonavir (koristi se za liječenje HIV-a) u dozama od 400 mg i više dva puta na dan
· gospina trava (biljni pripravak)
· naloksegol (koristi se za liječenje zatvora uzrokovanog isključivo lijekovima protiv boli koji se nazivaju opioidi (npr. morfin, oksikodon, fentanil, tramadol, kodein))
· tolvaptan (koristi se za liječenje hiponatrijemije (niske razine natrija u krvi) ili za usporavanje smanjenja funkcije bubrega u bolesnika s bolešću policističnih bubrega)
· lurasidon (koristi se za liječenje depresije)
· venetoklaks (koristi se za liječenje bolesnika s kroničnom limfocitnom leukemijom  ̶  KLL)

Upozorenja i mjere opreza
Obratite se svom liječniku, ljekarniku ili medicinskoj sestri prije nego uzmete Voriconazole Accord:

· ako ste imali alergijsku reakciju na druge azole.
· ako sada bolujete ili ste ikada imali bolest jetre. Ako imate bolest jetre, liječnik će Vam možda propisati nižu dozu lijeka Voriconazole Accord. Za vrijeme liječenja lijekom Voriconazole Accord liječnik također mora pratiti funkciju Vaše jetre putem krvnih pretraga.
· ako se zna da imate kardiomiopatiju, nepravilane otkucaje srca, usporene otkucaje srca ili nepravilnost u elektrokardiogramu (EKG) koja se naziva „sindrom produljenog QTc-intervala“.

Tijekom liječenja morate izbjegavati sunčevu svjetlost i izlaganje suncu. Važno je da pokrijete područja kože izložena suncu i koristite sredstvo za zaštitu od sunca s visokim zaštitnim faktorom (SPF) jer može doći do pojačane osjetljivosti kože na sunčeve UV zrake. To mogu dodatno povećati drugi lijekovi koji povećavaju osjetljivost kože na sunce kao što je metotreksat. Ove mjere opreza vrijede također i za djecu.

Za vrijeme liječenja lijekom Voriconazole Accord:
· odmah recite svom liječniku ako dobijete 
· opekline od sunca
· teški osip ili mjehuriće po koži
· bolove u kostima

Ako dobijete poremećaje kože opisane u prethodnom tekstu, Vaš liječnik Vas može uputiti dermatologu, koji nakon konzultacija može odlučiti da je važno da redovito dolazite na kontrole. Postoji mala šansa od razvoja karcinoma kože uz dugoročnu primjenu lijeka Voriconazole Accord.

Ako razvijete znakove „insuficijencije nadbubrežnih žlijezda“ kod kojeg nadbubrežne žlijezde
ne proizvode dovoljnu količinu određenih steroidnih hormona poput kortizola što može dovesti do
simptoma kao što su: kronični ili dugotrajan umor, slabost u mišićima, gubitak teka, gubitak tjelesne
težine, bol u trbuhu, obavijestite svog liječnika.

Obavijestite svog liječnika ako se u Vas pojave znakovi „Cushingovog sindroma“ kod kojeg tijelo
proizvodi previše hormona kortizola koji može dovesti do simptoma kao što su: porast tjelesne težine, nakupina masnog tkiva između ramena, zaobljeno lice, potamnjela koža na trbuhu, bedrima, grudima i
rukama, stanjivanje kože, lako stvaranje modrica, visoka razina šećera u krvi, prekomjeran rast dlaka, pretjerano znojenje.

Vaš liječnik Vam mora pratiti funkciju Vaše jetre i bubrega putem krvnih pretraga. 

Djeca i adolescenti
Voriconazole Accord se ne smije davati djeci mlađoj od 2 godine.

Drugi lijekovi i Voriconazole Accord
Obavijestite svog liječnika ili ljekarnika ako uzimate, nedavno uzeli ili biste mogli uzeti bilo koje druge lijekove, uključujući i one koje ste nabavili bez recepta.

Kada se primjenjuju istodobno s lijekom Voriconazole Accord, neki lijekovi mogu utjecati na djelovanje lijeka Voriconazole Accord, ali i Voriconazole Accord može utjecati na djelovanje drugih lijekova. 

Obavijestite svog liječnika ako uzimate sljedeći lijek, jer treba izbjegavati istodobno liječenje lijekom Voriconazole Accord ako je to moguće:

· ritonavir (koristi se za liječenje HIV-a) u dozi od 100 mg dva puta na dan.
· glasdegib (koristi se za liječenje raka) – ako trebate koristiti oba lijeka, liječnik će učestalo pratiti Vaš srčani ritam

Obavijestite svog liječnika ako uzimate bilo koji od sljedećih lijekova jer treba izbjegavati istodobno liječenje lijekom Voriconazole Accord, a možda će biti potrebno i prilagoditi dozu vorikonazola:

· rifabutin (koristi se za liječenje tuberkuloze). Ako već primate rifabutin, morat će se kontrolirati krvna slika i pratiti moguća pojava nuspojave na rifabutin.
· fenitoin (koristi se za liječenje epilepsije). Ako već primate fenitoin, za vrijeme liječenja lijekom Voriconazole Accord morat će se pratiti koncentracija fenitoina u krvi i možda prilagoditi doza lijeka.

Obavijestite svog liječnika ako uzimate neki od sljedećih lijekova, jer će možda trebati prilagoditi dozu lijeka ili provjeravati imaju li oni i/ili Voriconazole Accord i dalje željeni učinak:

· varfarin i ostale antikoagulanse (npr. fenprokumon, acenokumarol; primjenjuju se za usporavanje zgrušavanja krvi)
· ciklosporin (koristi se u bolesnika s presatkom organa)
· takrolimus (koristi se u bolesnika s presatkom organa)
· sulfonilureje (tj. tolbutamid, glipizid, i gliburid) (koriste se za liječenje šećerne bolesti)
· statine (npr. atorvastatin, simvastatin) (koriste se za snižavanje razine kolesterola)
· benzodiazepine (npr. midazolam, triazolam) (koriste se kod teške nesanice i stresa)
· omeprazol (koristi se za liječenje vrijeda)
· oralne kontraceptive (ako uzimate Voriconazole Accord istodobno s oralnim kontraceptivima, možete imati nuspojave poput mučnine i poremećaja menstruacije)
· vinka alkaloide (npr. vinkristin i vinblastin) (koriste se za liječenje raka)
· inhibitore tirozin kinaze (npr. aksitinib, bosutinib, kabozantinib, certinib, kobimetinib, dabrafenib, dasatinib, nilotinib, sunitinib, ibrutinib, ribociklib) (koriste se za liječenje raka)
· tretinoin (koristi se za liječenej leukemije)
· indinavir i druge inhibitore HIV proteaze (koriste se za liječenje HIV-a)
· nenukleozidne inhibitore reverzne transkriptaze (npr. efavirenz, delavirdin, nevirapin) (koriste se za liječenje HIV-a) (neke doze efavizina se NE SMIJU uzimati istovremeno s lijekom Voriconazole Accord)
· metadon (koristi se za liječenje ovisnosti o heroinu)
· alfentanil, fentanil i ostale opijate kratkog djelovanja, kao što je sufentanil (lijekovi protiv bolova koji se koriste kod kirurških zahvata)
· oksikodon i ostale opijate dugog djelovanja, kao što je hidrokodon (koriste se za ublažavanje umjerene do jake boli)
· nesteroidne protuupalne lijekove (npr. ibuprofen, diklofenak) (koriste se za liječenje boli i
· upale)
· flukonazol (koristi se za liječenje gljivičnih infekcija)
· everolimus (koristi se za liječenje uznapredovalog raka bubrega i u bolesnika s presatkom organa) 
· letermovir (koristi se za sprječavanje citomegalovirusne bolesti nakon presatka koštane srži)
· ivacaftor: koristi se za liječenje cistične fibroze
· flukloksacilin (antibiotik koji se koristi za liječenje bakterijskih infekcija).

Trudnoća i dojenje
Voriconazole Accord se ne smije uzimati tijekom trudnoće osim ako Vaš liječnik nije tako odlučio. Žene reproduktivne dobi trebaju koristiti učinkovitu kontracepciju. Odmah se javite svom liječniku ako zatrudnite za vrijeme uzimanja lijeka Voriconazole Accord.

Ako ste trudni ili dojite, mislite da biste mogli biti trudni ili planirate imati dijete, obratite se svom liječniku ili ljekarniku za savjet prije nego uzmete ovaj lijek.

Upravljanje vozilima i strojevima
Voriconazole Accord može uzrokovati zamagljen vid ili neugodnu preosjetljivost na svjetlost. Ako to osjećate, nemojte voziti niti rukovati alatima ili strojevima. Javite se svom liječniku ako imate te nuspojave.

Voriconazole Accord sadrži laktozu
Ako Vam je liječnik rekao da ne podnosite neke šećere, obratite se liječniku prije uzimanja lijeka Voriconazole Accord.

Vorikonazol Accord sadrži natrij
Ovaj lijek sadrži manje od 1 mmol natrija (23 mg) po tableti od 50 mg, tj. zanemarive količine natrija.

Ovaj lijek sadrži manje od 1 mmol natrija (23 mg) po tableti od 200 mg, tj. zanemarive količine natrija.


3. 	Kako uzimati Voriconazole Accord

Uvijek uzmite ovaj lijek točno onako kako Vam je rekao Vaš liječnik. Provjerite s liječnikom ili ljekarnikom ako niste sigurni.

Liječnik će odrediti dozu lijeka ovisno o Vašoj tjelesnoj težini i vrsti infekcije koju imate.

Preporučena doza za odrasle (uključujući starije bolesnike) je kako slijedi:
	
	Tablete

	
	Bolesnici tjelesne težine 40 kg i više 
	Bolesnici tjelesne težine manje od 40 kg 

	Doza tijekom prva 24 sata (udarna doza)
	400 mg svakih 12 sati 
tijekom prva 24 sata
	200 mg svakih 12 sati 
tijekom prva 24 sata

	Doza nakon prva 24 sata
(doza održavanja) 
	200 mg dvaput na dan
	100 mg dvaput na dan



Ovisno o Vašem odgovoru na liječenje, liječnik može povećati dnevnu dozu na 300 mg dva puta na dan.

Liječnik će možda odlučiti smanjiti dozu ako imate blagu do umjerenu cirozu jetre.

Primjena u djece i adolescenata

Preporučena doza za djecu i adolescente je kako slijedi:
	
	Tablete 

	
	Djeca u dobi od 2 do nepunih 12 godina i adolescenti od 12 do 14 godina koji imaju manje od 50 kg
	Adolescenti od 12 do 14 godina koji imaju 50 kg i više; i svi adolescenti stariji od 14 godina

	Doza tijekom prva 24 sata 
(udarna doza) 
	Liječenje će započeti infuzijom
	400 mg svakih 12 sati tijekom prva 24 sata

	Doza nakon prva 24 sata
(doza održavanja)
	9 mg/kg dvaput na dan
(najviša doza je 350 mg dvaput na dan)
	200 mg dvaput na dan



Ovisno o Vašem odgovoru na liječenje, liječnik može povećati ili smanjiti dnevnu dozu.

· Tablete se smiju davati samo ako ih dijete može progutati.

Tablete uzimajte najmanje jedan sat prije ili jedan sat nakon jela. Progutajte cijelu tabletu s malo vode.

Ako Vi ili Vaše dijete uzimate Voriconazole Accord za prevenciju gljivičnih infekcija, liječnik Vam može prestati davati Voriconazole Accord ako Vi ili Vaše dijete razvijete nuspojave povezane s liječenjem. 

Ako uzmete više lijeka Voriconazole Accord nego što ste trebali
Ako uzmete više tableta nego Vam je propisano (ili ako netko drugi uzme Vaše tablete), morate odmah zatražiti savjet liječnika ili otići u hitnu službu najbliže bolnice. Ponesite sa sobom kutiju lijeka Voriconazole Accord. Možete osjetiti neuobičajeno nepodnošenje svjetlosti kao posljedicu uzimanja prevelike količine lijeka Voriconazole Accord.

Ako ste zaboravili uzeti Voriconazole Accord
Važno je da Voriconazole Accord tablete uzimate redovito, svakog dana u isto vrijeme. Ako zaboravite uzeti jednu dozu, uzmite sljedeću dozu u predviđeno vrijeme. Nemojte uzeti dvostruku dozu kako biste nadoknadili zaboravljenu dozu.

Ako prestanete uzimati Voriconazole Accord
Pokazalo se da se djelotvornost Vašeg lijeka može znatno povećati ako sve doze uzimate redovito i u predviđeno vrijeme. Stoga je, ako Vam liječnik nije rekao da prekinete liječenje, važno da Voriconazole Accord uzimate na pravilan način, kako je prethodno opisano.

Nastavite uzimati Voriconazole Accord sve dok Vam liječnik ne kaže da prestanete. Nemojte prerano prestati s liječenjem jer infekcija možda neće biti izliječena. Bolesnicima s oslabljenim imunološkim sustavom ili onima s teškim infekcijama možda će biti potrebno dulje liječenje kako bi se spriječio povratak infekcije. 

Kada liječnik odredi prekid liječenja lijekom Voriconazole Accord, ne biste trebali imati nikakvih nuspojava. 

U slučaju bilo kakvih pitanja u vezi s primjenom ovog lijeka, obratite se svom liječniku, ljekarniku ili medicinskoj sestri.


4. 	Moguće nuspojave

Kao i svi lijekovi, ovaj lijek može uzrokovati nuspojave iako se neće javiti kod svakoga.

Pojave li se nuspojave, one će u većini slučajeva biti blage i prolazne. Međutim, neke od njih mogu biti ozbiljne te zahtijevati liječničku pomoć.

Ozbiljne nuspojave - prestanite uzimati Voriconazole Accord i odmah se javite liječniku
· osip
· žutica; promjene jetrenih funkcija u krvnim pretragama 
· pankreatitis (upala gušterače).

Druge nuspojave

Vrlo česte nuspojave: mogu se javiti u više od 1 na 10 osoba 

· oštećenje vida (promjene vida koje uključuju zamagljeni vid, izmjene doživljaja boja, neuobičajeno nepodnošenje vizualnog doživljaja svjetlosti, sljepoću za boje, poremećaje oka, aureole oko izvora svjetlosti, noćnu sljepoću, ljuljajuću sliku, iskrenje pred očima, vizualnu auru, smanjenu oštrinu vida, vizualnu svjetlinu, gubitak dijela uobičajenog vidnog polja, točke pred očima)
· vrućica
· osip
· mučnina, povraćanje, proljev
· glavobolja
· oticanje udova
· bolovi u trbuhu
· otežano disanje
· povišeni jetreni enzimi

Česte: mogu se javiti u do 1 na 10 osoba

· upala sinusa, upala desni, zimica, slabost
· smanjen (uključujući i značajno smanjen) broj nekih vrsta crvenih (katkad povezano s imunitetom) i/ili bijelih krvnih stanica (katkad popraćeno temperaturom), niski broj stanica koje se nazivaju trombociti i koje pomažu u zgrušavanju krvi
· nizak šećer u krvi, nizak kalij u krvi, nizak natrij u krvi
· tjeskoba, depresija, smetenost, uznemirenost, nemogućnost spavanja, halucinacije
· napadaji, nevoljno drhtanje ili nekontrolirani pokreti mišića, trnci ili neuobičajen osjet na koži, povećana napetost mišića, pospanost, omaglica
· krvarenje u oku
· problemi sa srčanim ritmom uključujući vrlo brze otkucaje srca, vrlo spore otkucaje srca, nesvjestica, nizak krvni tlak, upala vene (može biti povezana sa stvaranjem krvnog ugruška)
· akutno otežano disanje, bol u prsima, oticanje lica (usne šupljine, usana i oko očiju), nakupljanje tekućine u plućima
· zatvor, probavne tegobe, upala usana
· žutica, upala jetre i oštećenje jetre
· kožni osipi koji mogu dovesti do jakog stvaranja mjehurića i ljuštenja kože karakterizirani ravnim, crvenim područjem kože koje je prekriveno malim izraslinama koje se spajaju, crvenilo kože
· svrbež
· gubitak kose
· bol u leđima
· zatajenje bubrega, krv u mokraći, promjene u testovima funkcije bubrega
· opekline od sunca ili teška kožna reakcija uslijed izlaganaj svjetlosti ili suncu
· rak kože

Manje česte: mogu se javiti u do 1 na 100 osoba

· simptomi nalik gripi, nadraženost i upala probavnog trakta, upala probavnog sustava koja uzrokuje proljev povezan s antibioticima, upala limfnih žila
· upala tankog tkiva kojim je obložena unutarnja stijenka trbuha i koja prekriva trbušne organe
· povećani limfni čvorovi (ponekad bolni), zatajenje koštane srži,  povećani broj eozinofila
· smanjena funkcija nadbubrežne žlijezde, smanjena aktivnost štitnjače
· poremećaj moždane funkcije, simptomi slični Parkinsonovoj bolesti, ozljeda živca s posljedičnom utrnulošću, boli, trncima ili žarenjem u šakama ili stopalima
· smetnje ravnoteže ili koordinacije
· oticanje mozga
· dvoslike, ozbiljna stanja oka uključujući: bol i upala oka i vjeđa, neuobičajeni očni pokreti, oštećenje očnog živca s posljedičnim oštećenjem vida, oticanje vidnog diska 
· smanjen osjet dodira
· poremećen osjet okusa
· poteškoće sa sluhom, zvonjenje u ušima, vrtoglavica
· upala određenih unutarnjih organa – gušterače i dvanaesnika, oticanje i upala jezika 
· povećanje jetre, zatajenje jetre, bolest žučnog mjehura, žučni kamenci 
· upala zglobova,upala vena ispod kože (što može biti povezano sa stvaranjem krvnog ugruška)
· upala bubrega, bjelančevine u mokraći, oštećenje bubrega
· vrlo brzi otkucaji srca ili preskočeni otkucaji srca, katkad s nasumičnim električnim impulsima
· poremećaj elektrokardiograma (EKG-a)
· povišen kolesterol u krvi, povišena ureja u krvi
· alergijske kožne reakcije (ponekad teške), uključujući kožna stanja opasna po život koja uzrokuju bolne mjehure i rane na koži i sluznici, posebice u ustima, upalu kože, koprivnjaču, crvenilo i nadraženost kože, crvenu ili ljubičastu promjenu boje kože koja može biti prouzročena niskim brojem trombocita, ekcem
· reakcija na mjestu infuzije
· alergijska reakcija ili pretjerani imunološki odgovor
· upala tkiva oko kosti

Rijetke: mogu se javiti u do 1 na 1000 osoba

· prekomjerna aktivnost štitnjače
· propadanje moždane funkcije koja je ozbiljna komplikacija jetrene bolesti
· gubitak većine vlakana vidnog živca i zamagljenje rožnice, nevoljni pokreti oka
· povećana osjetljivost na svjetlost popraćena mjehurićima
· poremećaj u kojem imunosni sustav tijela napada dio perifernog živčanog sustava
· problemi s ritmom ili provođenjem otkucaja srca (ponekad opasni po život)
· alergijska reakcija opasna po život
· poremećaji u zgrušavanju krvi
· alergijska reakcija kože (katkad ozbiljna), uključujući brzo oticanje (edem) kože, potkožnog tkiva, sluznice i podsluznice, svrab ili bolna područja zadebljale, crvene kože sa srebrnastim kožnim ljuskicama, nadraženost kože i sluznice, kožna stanja opasna po život koja uzrokuju odvajanje velikih površina epidermisa, gornjeg sloja kože, od donjih dijelova kože
· male suhe ljuskaste mrlje na koži, katkad debele sa šiljcima ili „rogovima“

Nuspojave s nepoznatom učestalošću:
· pjege i pigmentirane mrlje

Druge značajne nuspojave čija učestalost nije poznata, ali moraju se odmah prijaviti Vašem liječniku:
· crvene, ljuskaste mrlje ili prstenasta oštećenja na koži koji mogu biti simptomi autoimune bolesti zvane kožni eritemski lupus 

S obzirom da je poznato da Voriconazole Accord utječe na jetru i bubrege, liječnik Vam mora pratiti funkciju jetre i bubrega putem krvnih pretraga. Obavijestite svog liječnika ako imate bolove u trbuhu ili ako se promijeni uobičajeni izgled stolice.

Prijavljen je rak kože u bolesnika koji su liječeni lijekom Voriconazole Accord  kroz duži vremenski period.

Opekline od sunca ili teška kožna reakcija uslijed izlaganja svjetlosti ili suncu nastale su češće u djece Ako Vi ili Vaše dijete primijetite promjene na koži, Vaš liječnik može Vas uputiti dermatologu, koji nakon pregleda može ustanoviti da je važno da Vi ili Vaše dijete redovito dolazite na kontrolu.
Povišeni jetreni enzimi zabilježeni su češće kod djece.

Obavijestite liječnika ako bilo koja od navedenih nuspojava potraje ili postane zabrinjavajuća.


Prijavljivanje nuspojava
Ako primijetite bilo koju nuspojavu, potrebno je obavijestiti liječnika ili ljekarnika ili medicinsku sestru. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava navedenog u Dodatku V. Prijavljivanjem nuspojava možete pridonijeti u procjeni sigurnosti ovog lijeka


5. 	Kako čuvati Voriconazole Accord

Ovaj lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na naljepnici. Rok valjanosti odnosi se na zadnji dan navedenog mjeseca.

Lijek ne zahtijeva posebne uvjete čuvanja.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.


6.	Sadržaj pakiranja i druge informacije

Što Voriconazole Accord sadrži 
· Djelatna tvar je vorikonazol. Jedna tableta sadrži ili 50 mg vorikonazola (Voriconazole Accord 50 mg filmom obložene tablete) ili 200 mg vorikonazola (Voriconazole Accord 200 mg filmom obložene tablete).
· Drugi sastojci su: laktoza hidrat, prethodno geliran škrob, umrežena karmelozanatrij, povidon i magnezijev stearat koji čine jezgru tablete te hipromeloza, titanijev dioksid (E171), laktoza hidrat i triacetin koji čine film ovojnicu (vidjeti dio 2, Vorikonazol Accord 50 mg filmom obložene tablete ili Vorikonazol Accord 200 mg filmom obložene tablete sadrže laktozu i natrij).

Kako Voriconazole Accord izgleda i sadržaj pakiranja
Voriconazole Accord 50 mg filmom obložene tablete su bijele do gotovo bijele, okrugle filmom obložene tablete promjera otprilike 7,0 mm s utisnutom oznakom "V50" na jednoj i bez oznake na suprotnoj strani.

Voriconazole Accord 200 mg filmom obložene tablete su bijele do gotovo bijele, ovalne, filmom obložene tablete dužine otprilike 15,6 mm i širine otprilike 7,8 mm, s utisnutom oznakom "V200" na jednoj i bez oznake na suprotnoj strani.

Voriconazole Accord 50 mg filmom obložene tablete i Voriconazole Accord 200 mg filmom obložene tablete dostupne su u pakiranjima od 2, 10, 14, 20, 28, 30, 50, 56 i 100 tableta ili blisteri (PVC/aluminij) s jediničnim dozama, u kutijama sa 10x1, 14x1, 28x1, 30x1, 56x1 ili 100x1 filmom obloženom tabletom.

Na tržištu se ne moraju nalaziti sve veličine pakiranja.

Nositelj odobrenja za stavljanje lijeka u promet  

Accord Healthcare S.L.U. 
World Trade Center, Moll de Barcelona, s/n, 
Edifici Est 6ª planta, 
08039 Barcelona, 
Španjolska

Proizvođač

Pharmadox Healthcare Ltd.
KW20A Kordin Industrial Park,
Paola, PLA 3000 
Malta

Accord Healthcare Polska Sp.z o.o.,
ul. Lutomierska 50,95-200 Pabianice, Poljska

Accord Healthcare B.V., 
Winthontlaan 200, 
3526 KV Utrecht,
Nizozemska

Accord Healthcare Single Member S.A. 
64th Km National Road Athens, Lamia, 
Schimatari, 32009, Grčka 

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

AT / BE / BG / CY / CZ / DE / DK / EE / FI / FR / HR / HU / IE / IS / IT / LT / LV / LU / MT / NL / NO / PT / PL / RO / SE / SI / SK / ES 

Accord Healthcare S.L.U. 
Tel: +34 93 301 00 64 

EL 
Win Medica A.E.
Tel: +30 210 7488 821 

Ova uputa je zadnji puta revidirana u {MM/GGGG}

Detaljnije informacije o ovom lijeku dostupne su na internetskoj stranici Europske agencije za lijekove: https://www.ema.europa.eu

